Testissä Apple iPhone X - io-tech.fi\n29.12.2017 - 15:58 Juha Kokkonen Artikkelit/ Älypuhelimet 94\nio-tech testasi Applen lippulaivapuhelin iPhone X:n.\nSisällysluettelo…Pakkaus ja sen sisältöMuotoilu, materiaalit ja käsituntumaTekniset ominaisuudet ja –yksityiskohdatFace IDKameraKäyttöjärjestelmä & käyttöliittymäSuorituskykyAkunkestoYhteenveto\nApple esitteli uudet iPhonensa tänäkin vuonna syyskuussa (12. päivä), mutta julkaisun sisältö poikkesi hieman aiemmista vuosista. Kahden iPhone 8 –mallin ohella nähtiin nimittäin Applen varsinainen uusi lippulaivamalli, iPhone X.\nUutuuden mallinimi viittaa roomalaiseen numeroon kymmenen, joka puolestaan viittaa iPhonen kymmenvuotiseen taipaleeseen. Lisäksi uudenlaisella nimeämisellä pyritään korostamaan uuden mallin merkityksellisyyttä sekä tekemään pesäeroa edellisen sukupolven malleihin. Applen mukaan kyseessä ei ole pelkkä kehitysaskel, vaan suunnannäyttäjä älypuhelimille seuraavan vuosikymmenen ajaksi. Suuria sanoja.\niPhone X:n myynti alkoi marraskuun 3. päivä, mutta laitteen rajattujen valmistusmäärien sekä suuren kysynnän vuoksi saatavuus on ollut hyvin rajattua ja paras keino laitteen saamiseksi onkin ollut ennakkotilaaminen sekä muutaman viikon odottaminen. io-tech hankki testikappaleensa marraskuun puolivälissä pienellä tuurilla suoraan Gigantin hyllystä, sillä Applella ei ole edelleenkään aikomusta toimittaa testikappaleita pohjoismaiselle medialle.\niPhone X:n 64 Gt:n mallin hinta on 1179 euroa ja 256 Gt huippumallin puolestaan 1349 euroa. Toisin sanoen kyseessä on markkinoiden arvokkain laajasti saatavilla oleva kuluttajaälypuhelin. iPhone 7 –edeltäjämallien lähtöhinnat olivat 779 ja 919 euroa, eli iPhone X:n lähtöhinta on 260-400 euroa korkeampi. Toisaalta suoraan vertailukelpoisen 256 Gt mallin hinta on kasvanut hieman maltillisemmat 210–350 euroa. Hinnan nousua voi pitää joka tapauksessa rajuna, etenkin kun huomioidaan että jo iPhone 7 –mallien hinnat olivat markkinoiden korkeimmassa luokassa.\nTutustumme tässä artikkelissa iPhone X:ään tavanomaisen kaavan mukaan noin parin viikon käyttökokemusten pohjalta. io-techin marraskuisen ensituntumat-videon voi halutessaan katsoa pohjalle täältä.\niPhone X –tuotesivut\nHinta.fi, Haku: iPhone X\niPhone X:n tuotepakkauksen vaalea ulkoasu on tuttu muista iPhone-malleista. Myös pakkauksen sisältö on sama kuin aiemmin tänä syksynä testaamissamme iPhone 8 –malleissa. Mukaan on laitettu pikakäyttöohjeet, takuutiedot, Apple-tarroja, SIM-korttikelkan irrotustyökalu, verkkovirtalaturi, Lightning-kaapeli, 3,5 mm kuulokesovitin Lightning-liitäntään sekä EarPods-nappikuulokkeet.\nJostain käsittämättömästä syystä Apple toimittaa iPhone X:n mukana viiden watin (1 A, 5 V) peruslaturin, vaikka puhelin itsessään tukee pikalatausta USB Power Delivery –standardin mukaisesti. On suorastaan kuluttajan aliarvioimista, että lähes 1200 euron hintaisen puhelimen ostaja joutuu hankkimaan pikalaturin erikseen.\nEsimerkiksi Applen 29-wattisen USB Type-C –laturin hinta on 59 euroa ja sen kaveriksi on ostettava vielä vähintään 29 euroa maksava USB Type-C Lightning –kaapeli, vaikka kyseiset varusteet pitäisi ehdottomasti kuulua tämän hintaluokan puhelimen vakiovarustukseen. Jos on valmis karsimaan hieman latausnopeudesta, pääsee halvemmalla ostamalla iPadin 12-wattisen USB-laturin 25 euron suositushintaan. Myös kolmansien osapuolien USB PD -yhteensopivat laturien pitäisi olla toimivia, mutta emme päässeet testaamaan asiaa käytännössä.\nToisin kuin Applen puhelinjulkistuksilla on viime vuosina ollut tapana, iPhone X:n erottaa välittömästi uudeksi malliksi. Tästä pitää huolen erityisesti lähes koko laitteen etupuolen peittävä näyttö, joka päivittää iPhonen ulkonäön vihdoin nykypäivään. Applen markkina-asema ja resurssit huomioiden kyseisen kehitysaskeleen olisi tosin voinut odottaa tapahtuvan jo vuosi tai jopa kaksi sitten.\nUlkomitoiltaan uusi iPhone X on näytön tuumakokoon nähden melko kompakti laite. Ulkomitoiltaan se sijoittuu iPhone 8:n ja iPhone 8 Plussan välimaastoon, lähemmäs pienempää mallia. iPhone 8:aan nähden iPhone X on 5,2 mm pidempi, 3,6 mm leveämpi ja 0,4 mm paksumpi. iPhone 8 Plussaan verrattuna X on puolestaan 14,8 mm lyhyempi, 7,2 mm kapeampi ja 0,2 mm paksumpi.\nPahimmista kilpailijoista myöskin 5,8-tuumaisella näytöllä varustettu Samsung Galaxy S8 on 5,3 mm pidempi, 2,8 mm kapeampi ja 0,3 mm paksumpi. Painoeroa laitteilla on 19 grammaa kevyemmän Samsungin eduksi.\nApplen puhelimien näytön ja ulkomittojen välinen suhdeluku on ollut jo vuosia markkinoiden heikoimpia, eli näytön ulkopuolelle jäävät reunukset ovat olleet poikkeuksellisen suurikokoiset. iPhone X tekee vihdoin tämän suhteen täyskäännöksen, sillä sen 82,9 %:n suhdeluku on markkinoiden parhaimmistoa. Tämä on täysin uuden lähes laitteen reunoille ulottuvan Super Retina –näytön ansiota.\niPhone X:stä on tarjolla kaksi värivaihtoehtoa – valko-hopea ja tähtiharmaa. Molemmat värivaihtoehdot näyttävät etupuolelta samalta, eli näytön reunukset ovat mustat.\niPhone X:n runkorakenne ja kehys on valmistettu ruostumattomasta terässeoksesta ja etu- sekä takakuori ovat reunoista pyöristettyä karkaistua lasia. Teräsrakenne ulottuu koko puhelimen läpi, joka ainakin teoriassa tekee kokonaisuudesta entistä kestävämmän. Muotoilusta on pyritty tekemään yhtenäinen lasi- ja metalliosien välillä ja Apple onkin onnistunut siinä varsin hyvin. Kiiltävät teräskyljet ovat näyttävän näköiset, mutta ne täyttyvät käytössä varsin nopeasti pienillä hiusnaarmuilla.\niPhone X:n käsituntuma on melko jykevä ja sen pyöristetyt muodot tuntuvat hieman pulleammilta, kuin mitä laite todellisuudessa onkaan. Pyöristetyt muodot istuvat miellyttävästi käteen. Etulasin reunoja kiertää kapea musta muovilista ja takalasin reunoilla vastaava muovikaistale on integroitu metallikehyksen reunoille. Ratkaisu antaa laseille pientä lisäsuojaa pudotustilanteissa.\nPuhelimen rakenne on IP67-suojattu vettä ja pölyä vastaan, mutta Applen mukaan takuu ei kata kosteusvaurioita, sillä tiivisteet saattavat menettää toimintakykynsä ajan myötä. iPhone X:n viimeistelyn taso on korkealla, jonka huomaa mm. osien sovituksista sekä muutamista pienistä yksityiskohdista. Laitteen käsituntuma on laadukas, mutta väänneltäessä runko elää hieman ja rakenteesta on havaittavissa pientä nitinää ja naksumista. Aivan täysiä pisteitä iPhone X ei siis tästä osa-alueesta saa.\niPhone X:n takakuoren materiaali on siis lasia, aivan kuten iPhone 8 –malleissakin. Apple kehuu sen olevan vahvinta ja kestävintä valmistamaansa lasia, mutta ei anna tarkempia referenssejä väitteidensä tueksi. Ainakaan ulkomaiset pudotustestit eivät ole todenneet lasia kestävyydeltään poikkeukselliseksi, sillä lasikuorten on todettu olevan melko herkät pudotusiskuille. iPhone X kannattaakin suojata hyvin, sillä Applen huoltohinta rikkoontuneen takakuoren vaihdolle on suorastaan tolkuton 611,40 euroa.\nApple kertoo tehneensä takakuoreen seitsenkerroksisen värjäysprosessin, jonka myötä väristä on saatu läpikuultavan heijastava. Pinnassa on kieltämättä pieni syvyysvaikutelma, vaikka väri ei ainakaan valkoisessa mallissa aiheutakaan suurempaa wau-efektiä. Lasissa on myös sormenjälkien ja tahrojen puhdistamista helpottava oleofobinen käsittely, mutta ainakaan testikappaleessa se ei onnistunut estämään näkyvien sormenjälkien kerääntymistä kuoren pintaan.\niPhone X:n lasikuoren tuntuma ei tarjoa mitään tavallisesta poikkeavaa tai yllättävää. Kuivissa kourissa iPhone X on melko liukas saippuapala ja laite myös liukui testijaksolla useampaan otteeseen ”omia aikojaan” lähes tasaisella pinnalla, kuten vaikkapa sohvan käsinojalla. Toisaalta hieman kosteissa tai rasvaisissa näpeissä takakuori tarjoaa melko pitävän tuntuman.\nYksi lasisen takakuoren merkittävimmistä eduista on langattoman latauksen mahdollistaminen. iPhone X tukee langatonta Qi-lataustandardia ja on täten yhteensopiva kaikkien sitä käyttävien laturien kanssa. Langattoman latauksen käämi sijaitsee keskellä takakuorta peittäen noin kolmasosan takakuoren pituudesta.\niPhone X:n sisältä löytyy Applen uusi A11 Bionic –järjestelmäpiiri, jota käytetään myös uudissa iPhone 8 –malleissa. TSMC:n 10 nanometrin prosessilla valmistettava piiri rakentuu kahdesta suorituskykyisemmästä 2,39 GHz:n Monsoon-prosessoriytimestä sekä neljästä virtapihimmästä Mistral-ytimestä. Sen lisäksi siihen on integroitu M11-liiketunnistinprosessori sekä Applen omaa suunnittelua edustava kolmiytiminen grafiikkasuoritin.\nA11 sisältää myös kaksiytimisen Neural Engine –prosessorin, joka on suunnattu tekoälyn ja koneoppimisen tarpeisiin ja joka pystyy suorittamaan jopa 600 miljardia laskutoimitusta sekunnissa. Neural Engineä hyödynnetään mm. Face ID:ssä, Animoji-kuvakkeissa sekä kameran valaistusefekteissä.\n3 Gt LPDDR4X RAM\nLTE Cat.12 3CA (600/150 Mbit/s)\niPhone X:stä tarjolla olevat tallennustilavaihtoehdot ovat samat kuin iPhone 8 –malleissa: 64 ja 256 Gt. Muistikorttipaikkaa ei edelleenkään löydy, joten jos 64 Gt ei riitä, on tyydyttävä pulittamaan 170 euroa lisää tallennuskapasiteetin nelinkertaistamisesta. Testissämme olleessa 64 Gt:n versiossa vapaata tallennustilaa oli käytettävissä noin 58,5 Gt.\niPhone X:n alapäädystä löytyy muiden iPhone-mallien tapaan Lightning-liitäntä sekä kaksi riviä pyöreitä reikiä, joista oikeanpuoleisten takana sijaitsee toinen laitteen stereokaiuttimista. Vasemmanpuoleisten reikien takana sijaitsee barometrin paineentasausventtiili. Maininnan arvoisena yksityiskohtana Apple on suojannut reiät todella hienojakoisella metalliverkolla.\niPhone X:n stereokaiuttimien (toinen sijaitsee näytön yläpuolella kuulokkeen yhteydessä) äänenlaatu on älypuhelimien mittapuulla parempaa päätä ja ne pystyvät toistamaan myös hieman matalamman pään taajuuksia. Mittasimme maksimiäänenvoimakkuudella kaiuttimien äänenpaineeksi 30 cm:n etäisyydeltä noin 76 desibeliä, joka on mittaamiemme puhelimien parempaa keskitasoa.\nApplen nykylinjauksen mukaan 3,5 mm ääniliitäntä on jätetty varustuksesta pois ja langallisia kuulokkeita on tarkoitettu käytettäväksi Lightning-liitäntään kytkettynä. Tätä tarkoitusta varten iPhone X:n mukana toimitetaan sekä Lightning-liitäntäiset EarPods-nappikuulokkeet että 3,5 mm kuulokeadapteri. Adapteria käyttäessä suurin ongelma on se, ettei puhelinta voi ladata johdolla samanaikaisesti. Osittainen ratkaisu ongelmaan löytyy langattomasta latauksesta, jos käytettävissä sattuu vain olemaan sen mahdollistava laturi.\nKoska iPhone X:n näyttöpaneeli yltää aivan puhelimen alareunaan asti, on iPhonen alkuajoista asti mukana ollut fyysinen kotinäppäin jouduttu jättämään pois. josta on puolestaan omat seurauksensa puhelimen käytön suhteen. Kotinäppäimen painalluksen on korvattu pyyhkäisyeleillä, joihin perehdymme tarkemmin myöhemmin tässä artikkelissa. Kotinäppäimen myötä myös Touch ID –sormenjälkitunnistimesta on luovuttu.\nEhkäpä iPhone X:n suurin uudistus on 5,8-tuumainen Super Retina –näyttö, joka ensimmäistä kertaa iPhonen historiassa perustuu AMOLED-näyttöpaneeliin. Sen kuvasuhde on poikkeuksellisen laaja 19,5:9 ja resoluutio epätavallinen 1125 x 2436 pikseliä.\nApple on näytön suhteen vihdoin kehityksen aallonharjalla, sillä näyttö rajautuu aivan puhelimen reunoille. Ylä- ja alareuna ovat ehdottomasti markkinoiden kapeimpia, mutta pitkillä sivuilla reunoille jää vielä runsaat neljä millimetriä leveä kaistale.\nNäytön todellista kokoa on hieman hankala verrata muihin markkinoilta löytyviin puhelimiin erikoisen kuvasuhteen, loivasti pyöristettyjen kulmien sekä yläosan loven vuoksi. Perinteiseen 16:9-kuvasuhteeseen rajattuna iPhone X:n näytön halkaisijaksi muodostuu noin viisi tuumaa. Kokonaispinta-alaltaan näyttö on puolestaan hyvin lähellä iPhone 8 Plussan 5,5-tuumaista näyttöä.\n16:9 videokuvamateriaali jättää luonnollisesti näytön reunoille mustat palkit, jos kuvaa ei päätä skaalata koko näytölle. Skaalatessa ylä- ja alareunasta rajautuu kuitenkin kaistale pois, joten se ei ole suositeltavaa 16:9 materiaalin kanssa. Skaalaamiseen soveltuvan laajemman videomateriaalin kanssa kannatta puolestaan huomioida, että näytön yläosan saareke lohkaisee kuvan reunasta pienen palan pois.\nNiin tai näin, muilta osin esimerkiksi nettiselaus on nautinnollista lähes koko puhelimen etuosan peittävältä näytöltä. Kaikki Applen omat sovellukset tukevat luonnollisesti näytön uutta kuvasuhdetta ja kolmansienkin osapuolien sovelluksista ainoastaan Osuuspankin sovellus jätti näytön ylä- ja alareunaan mustat palkit. Hieman hölmönä rajoituksena näytön yläreunan muoto on rajannut ilmoituskuvakkeiden määrää ja esimerkiksi akun varausprosentti tai Bluetoothin kuvake eivät enää mahdu näkymään näytön ylänurkassa, vaan niitä varten on avattava Control Center näytön ylänurkasta pyyhkäisemällä.\nNäyttö tukee HDR:ää ja DCI-P3-väriavaruutta. Lisäksi varustukseen kuuluu True Tone –ominaisuus, joka säätää näytön valkotasapainoa reaaliaikaisesti ympäristön mukaan kuusikanavaisen valoisuussensorin avulla.\niPhone X:n näyttö tukee iPhone 8 –mallien tapaan paineentunnistusta, eli 3D Touchia. Toisin sanoen näyttö tunnistaa kuinka kovaa käyttäjä sitä painaa ja käyttöliittymä osaa aktivoida tilanteen mukaan erilaisia toimintoja painallusvoimakkuudesta riippuen. Suomalaisittain talvisäällä näppärää korkean herkkyyden ”käsinetilaa” näyttö ei valitettavasti tue.\nKuvanlaadustaan iPhone X:n näyttö ansaitsee ainoastaan kehuja. Maksimikirkkaudella näyttö on todella kirkas – AMOLED-paneelien mittapuulla jopa poikkeuksellisen kirkas. Tummat sävyt toistuvat AMOLED-tekniikalle tyypillisesti todella tummina, eikä mustaa väriä erota näytön reunuksista. Myös värintoisto vaikuttaa erittäin luonnolliselta ja tarkalta, mikä on hyvä juttu, sillä näytön asetuksista ei löydy säätöjä kuva-asetusten muokkaamiseksi. Katselukulmissa ei ole valittamista, vaikkakin äärikulmista sävy muuttuu aavistuksen sinertäväksi.\nYksi iPhone X:n erikoisuuksista on näytön yläreunaan muotoiltu kaistale, johon se on sijoittanut suuren määrän tekniikkaa pieneen tilaan. Merkittävää osaa tästä tekniikasta hyödynnetään uuden Face ID –kasvojentunnistuksen toiminnassa. Molemmista kulmista näyttö yltää lähes laitteen nurkkiin asti, mutta keskustaa hallitseva noin viisi millimetriä korkea osio jakaa varmasti ulkonäkönsä osalta mielipiteitä.\nKaistaleen keskellä sijaitsee kuuloke, jonka suojana oleva tiheä metalliverkko on aavistuksen näyttölasin pinnan alapuolella ja testijakson aikana se keräsi jonkin verran pölyä ja likaa itseensä. Kuulokkeen vasemmalla puolella sijaitsee Face ID:n käyttämä infrapunakamera ja pimeässä apuna käytettävä infrapunavalo sekä etäisyyssensori. Kuulokkeen oikealta puolelta löytyvät seitsemän megapikselin etukamera sekä pisteprojektori, joka heijastaa käyttäjän kasvoille Face ID -tunnistuksen pohjana käytettävän 30 000 infrapunapisteen ”verkon”. Kuusikanavainen valoisuuden tunnistin sijaitsee kuulokeaukon yläpuolella.\nEtukamera on sama kuin iPhone 8 –malleissa. Sen tarkkuus on seitsemän megapikseliä ja parina on f2.2-aukkosuhteen objektiivi. Etukamera pystyy myös taltioimaan 1080p-videokuvaa. Heikossa valossa näyttöä voi hyödyntää salamana kuvien valaisemisessa. Kuvanlaadultaan etukamera tekee hyvää jälkeä, joskaan ei yllä tarkkuudessa aivan markkinoiden parhaimmiston tasolle.\niPhonen X:n lasinen takakuori on käytännössä aivan tasainen, mutta vasempaan ylänurkkaan sijoitettu selvästi ulkoneva kamerakyhmy puhelimesta harmillisesti epätasapainoisen, niin että pöydällä ollessaan puhelin pääsee keikkumaan ärsyttävästi ristikkäissuunnassa.\nPuhelimen oikeasta kyljestä löytyy lukitusnäppäimenä ja Siri-näppäimenä toimiva sivupainike sekä nano-SIM-korttikelkka. Oikeassa kyljessä sijaitsee puolestaan äänenvoimakkuuden säätöpainikkeet ja Applen puhelimille ominainen mykistyskytkin. Puhelimen sammuttaminen tapahtuu kylkipainiketta ja toista äänenvoimakkuuspainiketta hetken pohjassa pitämällä.\niPhone X:n sisäisen akun kapasiteetti on 2716 mAh (10,35 Wh), eli laitteen ulkomitat huomioiden Applen puhelimeksi poikkeuksellisen suuri. Vertailun vuoksi kooltaan selvästi suuremman iPhone 8 Plussan akku on aavistuksen pienempi. Apple kehuu akun kestävän yhdellä latauksella pari tuntia iPhone 7:ää pidempään. Yhdellä latauksella luvataan jopa 21 tuntia puheaikaa, 12 tuntia nettikäyttöä, 13 tuntia videotoistoa tai 60 tuntia musiikkitoistoa.\nEhkäpä iPhone X:n puhutuin uutuusominaisuus on Face ID –kasvojentunnistus, jota käytetään laitteen lukituksen avaamiseen ja App Storeen, Apple Payhin sekä muihin tunnistautumista vaativiin sovelluksiin kirjautumiseen.\nEniten Apple on saanut kritiikkiä siitä, että se päätyi Face ID:n myötä luopumaan toimivaksi kehittyneestä Touch ID –sormenjälkitunnistimesta, vaikka sen olisi voinut toteuttaa edelleen puhelimen takakuoren puolelle. Face ID:n toimivuuteen liitetyistä epäilyistä johtuen otimme ominaisuuden suurella mielenkiinnolla käyttötestiin.\nFace ID heijastaa näytön yläpuolisessa saarekkeessa sijaitsevalla pisteprojektorilla käyttäjän kasvoille 30 000 infrapunapistettä ja infrapunakamera muodostaa niiden avulla pistekartan käyttäjän kasvojen muodoista. Hämärässä apuna on infrapunakameran viereen sijoitettu infrapunavalo. Tulosta verrataan paikallisesti järjestelmäpiirin sisälle salattuihin tunnistetietoihin ja lukitus avataan, jos tiedot vastaavat toisiaan. Applen mukaan Face ID:n tietoturva on sormenjälkeä parempi, mutta toteutuksen aukottomuus on jo kyseenalaistunut maailmalla, sillä joidenkin lasten on raportoitu pystyvän avaamaan vanhempiensa iPhone X:n lukituksen.\nFace ID:n kerrotaan oppivan käytön myötä ja mukautuvan esimerkiksi käyttäjän vaatetukseen ja muuttuneeseen ulkonäköön, kuten vaikkapa kasvaneeseen partaan. Testasimme Face ID:n toimintaa mm. silmä- ja aurinkolasit päässä sekä lyhyellä ja pitkällä parralla, eikä tunnistuksessa havaittu ongelmia.\nFace ID oli aktiivisessa käytössä koko runsaan pariviikkoisen testijakson ajan ja kokonaisuudessaan sen voi todeta toimineen kohtalaisen hyvin, muttei virheettömästi. Kasvojen tunnistus onnistui testijaksolla varsin hyvällä todennäköisyydellä, sillä epäonnistumiseen törmäsin noin kerran päivässä. Vaikka asiasta ei ole mitään konkreettista mittausdataa, vaikutti siltä, että tunnistuksen tarkkuus parani hieman testijakson aikana.\nAlun pienen takkuamisen jälkeen kasvojen tunnistus toimi varsin luotettavasti myös alaviistosta puhelimen ollessa noin vyötärön korkeudella, joka on ainakin itselleni luonnollinen käyttöasento, kun otan puhelimen taskusta esimerkiksi ilmoitusten tarkistamiseksi. Kasvojen tunnistamiseksi puhelinta ei siis tarvitse nostaa epäluonnollisen korkealle tai lähelle kasvoja. Tunnistus toimi ongelmitta myös mm. kävellessä ja pimeässä huoneessa vaikkapa yöllä puhelinta tarkistaessa. Myöskään esimerkiksi osittain leuan päälle ulottunut talvitakin kaulus tai kaulahuivi ei haitannut tunnistusta.\nFace ID:n suurin heikkous löytyy toistaiseksi nopeudesta sekä ohjelmistopuolen toteutuksesta. Face ID:tä ei voi kutsua tuskastuttavan hitaaksi, mutta siitä huolimatta se on selvästi hitaampi kuin nykyaikaiset sormenjälkitunnistimet. Taskusta puhelinta otettaessa esimerkiksi takakuoreen sijoitetulla nykyaikaisella sormenjälkitunnistimella varustetut puhelimet ovat lukitus avattuna käyttövalmiina parisen sekuntia iPhone X:ää nopeammin.\nOhjelmistopuolella ainakin itseäni ärsytti se, ettei Face ID:tä saa avaamaan lukitusta suoraan kotinäkymään, vaan puhelin avautuu ilmoitusnäkymään, josta puhelin on vielä erikseen pyyhkäistävä auki. Ominaisuus toimii, jos puhelinta käyttää pääosin ilmestyneiden ilmoitusten kautta, mutta jos käyttötapa on kotinäkymäkeskeinen, on ylimääräisen pyyhkäisyn tarve ärsyttävä, etenkin kun pyyhkäisy on tehtävä hieman epäergonomisesti läheltä puhelimen alareunaa.\niPhone X:ssä takakamera on sijoitettu uudella tavalla, sillä sen kaksi kameraa eivät sijaitse aiempien Plus-mallien tapaan vierekkäin, vaan ne ovat sijoitettuna takakuoren vasempaan ylänurkkaan peräkkäin. Kameran toteutus ei ole muotoilullisesti erityisen sulava, sillä metallireunainen kamerakyhmy on 1,3 mm korkeammalla kuin takakuoren lasipinta. Kameran linssien suojana käytetään safiirilasia. Kameroiden välistä löytyvät mikrofonin aukko sekä neljän LED-valon TrueTone-salama.\niPhone X:n takakamera perustuu pitkälti samaan tekniikkaan kuin iPhone 8 Plussan kamera, mutta telekameraan on tehty parannuksia. Sen objektiivin polttoväli on 52 mm ja valovoimaa on parannettu f2.4-arvoon. Lisäksi nyt molemmista kameroista löytyy optinen kuvanvakain.\niPhone X:n takakameroiden sensorit ovat teknisesti samat kuin iPhone 8 Plussassa ja tarkkuudeltaan 12 megapikseliä. 28 mm:n laajakulmakameran ja 52 mm:n telekameran polttoväliero mahdollistaa noin kaksinkertaisen optisen zoomauksen. Uusi A11-järjestelmäpiiri mahdollistaa mm. liikkeen ja kuvan reaaliaikaisen analysoinnin sekä videokuvauksen korkeammilla ruudunpäivitysnopeuksilla (4K 60 FPS ja 1080p 240 FPS).\niPhone X:n kamerasovellus käynnistyy iPhone 8 –mallien tapaan erittäin nopeasti ja on lähes viiveettä kuvausvalmiina. Tarkennus on nopea ja luotettava ja kuvien ottaminen tapahtuu viiveettömästi painalluksen jälkeen tai vaihtoehtoisesti sarjatulella suljinpainiketta pohjassa pitämällä. Kuvauskokemus on aiemmista iPhoneista tuttu – hyvien kuvien ottaminen on tehty mahdollisimman helpoksi, mutta toisaalta edistyneemmät kuvaajat saattavat jäädä tyytymättömiksi.\niPhone X:n kamerasovelluksen käyttöliittymä on identtinen iPhone 8 Plussan kanssa. Se on edelleen pelkistetyn yksinkertainen ja helppokäyttöinen. Kuvaustilojen valinta tapahtuu suljinpainikkeen viereen pystysuuntaisesti sijoitetusta listasta, joka ei ole kuvaustilojen kasvaneen määrän myötä ehkä se kaikkein näppärin toteutustapa. Näkymän oikeassa reunassa on kaksoiskameran zoomausmahdollisuuden aktivoiva 1x/2x-painike.\nAinut perusnäkymässä havaittava muutos viime vuoteen on HDR-kuvaustilan painikkeen puuttuminen. Valinta tehdään nyt asetuksista ja automaattinen HDR-kuvaus on oletuksena päällä, sillä Apple luottaa sen tekemään jälkeen. Jos automaattisen HDR:n kytkee asetuksista pois päältä, ilmestyy valintapainike onneksi vanhaan tapaan kuvausnäkymän reunaan. Lisäksi iPhone X:n kameran dynamiikka on niin hyvä ja HDR:n toiminta hillittyä, ettei sen pitämisestä automaattiasennossa ole juurikaan haittaa.\nApple ei tarjoa edelleenkään manuaalikuvaustilaa, eli käyttäjä ei pääse säätämään kuvausasetuksia itse missään muodossa. Muutenkin kameran asetusten säätäminen on tehty edelleen aivan liian hankalaksi. Käyttäjän on poistuttava kamerasovelluksesta ja suunnattava erikseen asetusvalikkoon ja sieltä löytyvään Kamera-alakohtaan. Kamerasovelluksesta soisi löytyvän edes pikalinkitys asetusvalikon puolelle.\n1/414 s, ISO 20, 28 mm\n1/100 s, ISO 25, 28 mm\n1/25 s, ISO 32, 28 mm\n1/17 s, ISO 64, 28 mm\n1/50, ISO 200, 52 mm\n1/5 s, ISO 100, 28 mm\n1/14 s, ISO 100, 28 mm\niPhone X:n takakameran kuvanlaatu on hyvin samanlaista aiemmin testaamallamme iPhone 8 Plussalla. Jälki on terävän yksityiskohtaista, värit eläväiset mutta luonnolliset ja kohina hyvin vähäistä. Dynamiikka on kamerapuhelimeksi suorastaan erinomaisella tasolla ja monesti sen ei ole tarvetta tukeutua automaattiseen HDR-tilaan. HDR-tilassa lähinnä kuvien tumma pää avautuu hieman lisää, mutta jälki säilyy erittäin luonnollisena. Kokonaisuudessaan hyvässä valossa otetuista kuvista on hankala keksiä merkittävää kritisoitavaa.\n1/17 s, ISO 100, 28 mm\n1/4 s, ISO 100, 28 mm\n1/4 s, ISO 125, 28 mm\n1/228 s, ISO 20, 28 mm\n1/4 s, ISO 200, 28 mm\n1/4 s, ISO 320, 28 mm\nMyös hämäräkuvauksessa kuvanlaatu on hyvin samankaltaista iPhone 8 Plussan kanssa. Otosten terävyys ja yksityiskohtaisuus on kamerapuhelimien ehdotonta parhaimmistoa ja kuvat kestävät myös hieman lähemmän tarkastelun. Kamera tasapainoilee onnistuneesti kohinanvaimennuksen kanssa, eikä tuhoa yksityiskohtia liiallisesti. Myös värit säilyvät kuvissa mukavasti, eikä heikossakaan valossa otettujen kuvien värimaailma taitu elottoman haaleaksi.\niPhone X pyrkii tuomaan kuviin lisää valoa suljinaikaa pidentämällä, sen sijaan että ISO-arvoa nostettaisiin korkeisiin lukemiin. On tyypillistä, että kamera saattaa venyttää suljinajan jopa 1/4 sekuntiin pitäen herkkyyden samalla jopa alle ISO 100:n. Testijaksolla herkkyys nousi korkeimmillaan ISO 400:aan, joka on poikkeuksellisen alhainen useimpiin kilpaileviin kamerapuhelimiin nähden. Pisin suljinaika on puolestaan 1/4 sekuntia.\niPhone X:n kaksoiskameran objektiivien polttovälien ero on noin 1,85-kertainen, joka on siis hieman vähemmän kuin iPhone 8 Plussan kamerassa. Kamerasovelluksessa optinen zoomi on merkitty hieman virheellisesti kaksinkertaiseksi, mutta käytännön ero on todellisuudessa varsin pieni. Apple on parantanut zoomikameran valovoimaa ja lisännyt siihen optisen kuvanvakaimen, jonka pitäisi ainakin teoriassa tarkoittaa entistä parempaa kuvanlaatua.\nKuten ensimmäinen päivänvalossa otettu kuva osoittaa, zoomi todella toimii kuten sen pitää ja tarkkuus ja terävyysero laajakulmakameran kuvasta rajattuun otokseen on selvä. Hyvässä valaistuksessa zoomilla saakin yleisesti ottaen hyviä otoksia, joiden laatu ei häpeä laajakulmakameran kuvanlaadulle.\nHeikommassa valaistuksessa iPhone X:n kamera tekee jostain syystä iPhone 8 Plus –mallistakin tutun tempun. Kamera ei nimittäin ota zoomattuja hämäräkuvia telekameralla, vaan rajaa ne laajakulmakameralla otetuista kuvista. Tämä näkyy suoraan kuvanlaadussa, kuten kahdesta jälkimmäisestä vertailukuvasta voi huomata. Hämärässä zoomin käytöstä ei siis ole kuvanlaadullista hyötyä.\nTaustalla olevaa logiikkaa on hieman hankala ymmärtää, etenkin kun teleobjektiivi on nyt varustettu optisella vakaimella ja paremmalla valovoimalla. Muutama ulkomainen sivusto on onnistunut huijaamaan kameraa käyttämään hämärässä teleobjektiivia ja todennut sen kuvanlaadun olevan selvästi rajattua ja digitaalisesti suurennettua toteutusta parempi. Täytyykin toivoa, että Apple aktivoisi ohjelmistopäivityksellä optisen zoomin käyttöön myös hämäräkuvauksessa.\nApplen vuosi sitten lanseeraama muotokuvatila on monipuolistunut alkuperäisestä ja se toimii iPhone X:llä myös etukameralla, sillä puhelin osaa hyödyntää Face ID:n tekniikkaa kasvojen tunnistamisessa omakuvauksessa. Uutena ominaisuutena muotokuvatila osaa myös hyödyntää uusia reaaliaikaisia valaistusefektejä (luonnonvalo, studiovalo, lavavalo, ääriviivavalo) kuvauskohteen kasvoilla. Valaistusefektien ja etenkin taustan tummentavan lavavaloefektin totesimme toimivan hieman vaihtelevasti. Lavavaloefektin tumman taustan onnistuminen tuntui riippuvan varsin paljon kuvattavan hiuksista, vaatetuksista sekä taustan yksityiskohdista.\nTaustan sumennusefekti toimii sekä etu- että takakameralla otetuissa muotokuvissa kohtalaisen hyvin, muttei aina täydellisesti. Monesti kasvojen ääriviivoissa on havaittavissa monesti pieni ”hehkuefekti” ja välillä sumennusefektin rajaus eksyy hieman väärään kohtaan. Positiivisena seikkana sumennusefekti toimii portaittain, eli eri syvyystasoilla sijaitsevat kohteet sumentuvat hieman eri verran.\niPhone 8 –mallien tapaan myös iPhone X:llä videokuvaus on mahdollista 4K-tarkkuudella jopa 60 FPS:n ruudunpäivitysnopeudella. Jotta 60 FPS –tilan saa käyttöön, on kameran asetuksista on oltava aktivoituna korkean hyötysuhteen tallennusmuodot, jolloin pakkaaminen tapahtuu H.265 HEVC-formaatilla tilankäytön optimoimiseksi. Alhaisemmilla videotarkkuuksilla voidaan käyttää haluttaessa myös perinteisempää H.264-pakkausta. Windows-tietokoneelle siirrettäessä H.265-video dekoodautuu kuitenkin automaattisesti H.264-muotoon, jolloin myös tiedostokoko kasvaa selvästi.\n4K 60 FPS –videon bittivirta on H.265-pakkauksella noin 54 Mbit/s ja tietokoneelle siirrettäessä muunnetulla H.264-pakkauksella (High@L5.1, CABAC / 2 Ref frames) jykevät 114 Mbit/s. 30 FPS ruudunpäivitysnopeudella vastaavat bittivirrat ovat noin 50 ja 24 Mbit/s. Videot pakkautuvat .MOV-kääreeseen. Jostain käsittämättömästä syystä myös iPhone X tallentaa iPhone 8 –mallien tapaan kaikki videot 96 kbit/s monoäänellä.\nKuvanlaadultaan iPhone X:llä kuvatut videot vastaavat hyvin pitkälti iPhone 8 Plussan videoita. Laatu on markkinoiden parhaimmistoa niin yksityiskohtien, värintoiston kuin valkotasapainonkin suhteen. 60 FPS 4K-video on lisäksi erittäin sulavaa ja tarkennus toimii rauhallisesti ja tarkasti. Optisesta kuvanvakaimesta pääsee nauttimaan myös kaksinkertaisella zoomilla kuvattaessa.\niPhone X:n käyttöjärjestelmänä toimii iOS:n uusin 11-versio, joka tuli alkusyksystä saataville myös muille Applen mobiililaitteille. Tutustuimme iOS 11:n uudistuksiin jo iPhone 8 –artikkelimme yhteydessä, joten yhteneväiset kohdat ovat lainattu kyseisestä artikkelista.\nKotinäppäimen puuttumisen vuoksi iPhone X:n käyttöliittymän logiikkaa ja siirtymiskomentoja on korvattu pyyhkäisyeleiden avulla. Kotinäppäimen painallus eli kotinäkymään siirtyminen on korvattu näytön alareunasta ylöspäin suoritettavalla pyyhkäisyllä.\nJos sormen pysäyttää pyyhkäisyn lopussa näytölle, avautuu ruudulle moniajonäkymä. Sovelluksia selataan sivusuunnassa liikkuvina kortteina, mutta niiden sulkeminen on tehty aiempaa hankalammaksi. Kortteja ei voi enää yksinkertaisesti pyyhäistä ylöspäin, vaan niitä on ensin painettava hetken aikaa, jonka jälkeen yläkulmiin ilmestyy sulkemispainikkeet. Uutena näppäränä ominaisuutena avoimien sovellusten välillä voi myös liikkua näytön alareunaa vaakasuunnassa pyyhkäisemällä.\nKoska näytön alareunasta ylöspäin pyyhkäisemällä siirrytään kotinäkymään, on Ohjauskeskuksen avauskomento jouduttu vaihtamaan uuteen. Nyt Ohjauskeskukseen päästään näytön oikeasta ylänurkasta alaspäin pyyhkäisemällä. Ilmoitusvalikon avaaminen tapahtuu puolestaan näytön yläreunan keskeltä alaspäin pyyhkäisemällä.\niOS 11:n keskeisimpiin toimintoihin liittyvistä uudistuksista merkittävimpiä ovat lukitusnäkymän ja ilmoituskeskuksen yhdistyminen sekä uudistettu Ohjauskeskus. Näytön yläreunan keskikohdasta alaspäin pyyhkäisemällä avautuva ilmoitusvalikko näyttää täysin samat ilmoitukset, kuin mitkä näkyvät myös lukitusnäkymässä. Ilmoitukset saa poistettua sivulle pyyhkäisemällä.\nJoiltain osin ilmoitusvalikossa olisi vielä parantamisen varaa, sillä emme esimerkiksi löytäneet lainkaan mahdollisuutta poistaa uusimpia ilmoituksia kerralla. Vanhemmiksi kategorisoitujen ilmoitusten kohdalla se on sentään mahdollista. On myös hieman kömpelöä, että ilmoitukset eivät poistu itsellään, jos ne katsotaan esimerkiksi suoraan kyseisestä sovelluksesta käsin. Muista mobiilikäyttöjärjestelmistä siirtyviä saattaa häiritä samasta sovelluksesta peräisin olevien ilmoitusten niputtamisen puute. Esimerkiksi kaikki Whatsapp-viestit ilmestyvät ilmoitusnäkymään omina ilmoituskuplinaan, joten olisi mukavaa jos käyttäjällä olisi mahdollisuus edes vaihtoehtoisena ratkaisuna kytkeä ilmoitusten niputus käyttöön.\nUusi oikeasta ylänurkasta pyyhkäisemällä avautuva Ohjauskeskus täyttää nyt koko näytön, eikä sen sisältöä ole enää jaettu välilehdille. Näkymän sisältö on käyttäjän kustomoitavissa ja painikkeet tarjoavat Force Touchin avulla lisätoimintoja. Uudistus on onnistunut ja parantaa valikon käytettävyyttä. Maininnan arvoisena erikoisuutena WiFi ei kytkeydy kokonaan pois päältä Ohjauskeskuksen painikkeesta, vaan se kytkee ainoastaan puhelimen irti verkosta ja aktivoituu automaattisesti takaisin toimintaan seuraavana aamuna. Applen mukaan ratkaisu on tehty AirDrop-toiminnon toimivuuden vuoksi, mutta valitettavasti sen johdosta käyttäjän on sukellettava asetusvalikkoon WiFi-yhteyden sammuttamiseksi oikeasti.\nTänään-näkymään pääsee käsiksi lukitusruudusta tai kotinäkymästä oikealle pyyhkäisemällä ja se sisältää hakukentän sekä pystysuunnassa selattavan widget-listauksen. Käyttäjä voi kustomoida näytettävät widgetit ja niiden järjestyksen haluamakseen. Myös kolmansien osapuolien sovelluksista on tarjolla widgettejä, jos vain tuki on sisällytetty sovellukseen.\nSovelluskaupan käyttöliittymä on uudistettu ja pelit sekä sovellukset ovat nyt jaettuna omille välilehdilleen. Etusivuna toimiva Tänään-välilehti sisältää päivittäin vaihtuvia esittelyjä sisällöstä ja sovelluskehittäjistä. Uutena ominaisuutena käyttäjä voi myös asettaa käyttämättömät sovellukset automaattisesti poistettavaksi, jolloin sovelluksen käyttäjädata ja pilvi-ikonilla varustettu kuvake säilyy, mutta sovellus asennetaan uudestaan vasta siinä tapauksessa, kun käyttäjä painaa kuvaketta.\nMuita pienempiä maininnan arvoisia käytännön uudistuksia ovat Tiedostot-sovellukseen lisätty integrointi kolmansien osapuolien pilvipalveluille (Dropbox, Google Drive, OneDrive) sekä vakionäppäimistöön vihdoin lisätty mahdollisuus painottaa asettelu näytön jompaankumpaan reunaan, joka helpottaa yhden käden käyttöä merkittävästi. Toisin kuin iPhone 8 –malleissa, näppäimistön vaihto- ja asetusnäppäin sijaitsee näytön vasemmassa alareunassa omana kuvakkeenaan.\niPhone X:n Face ID –kasvojentunnistuksessa käytettävän tekniikan myötä iOS:n viestisovellukseen on lisätty Animoji-toiminto, jonka avulla käyttäjä voi tallentaa ja lähettää toisille käyttäjille animoituja emoji-kuvakkeita.\nAnimoji-hahmoja on tarjolla hieman toista kymmentä käyttäjä voi ohjata valitsemaansa hahmoa omilla kasvonilmeillään. Hahmon ilmeilyn voi tallentaa maksimissaan 10 sekuntia pitkäksi klipiksi, johon voi liittää myös ääntä. Koska animoji tallentuu tavalliseksi videotiedostoksi, voi sen lähettää viestinä mihin tahansa älypuhelimeen. Halutessaan animojin voi myös liittää tarraksi Apple-laitteiden väliseen keskusteluun.\nAnimoji-hahmot seuraavat varsin tarkasti ja monipuolisesti käyttäjän ilmeitä, mutta ainakin itselleni ominaisuus oli lähinnä parin minuutin huvitus. Jotkut käyttäjät saattavat toki löytää animojeista myös laajempaa huvia osana viestintäänsä. Toistaiseksi on harmillista, että ominaisuutta pääsee hyödyntämään vain Applen oman viestisovelluksen yhteydessä, joten animojin lisääminen esimerkiksi Whatsapp-keskusteluun ei onnistu vaivattomasti.\nKokonaisuutena iOS 11 on edellisten versioiden tapaan varsin helposti lähestyttävä ja perustoimintojen käyttö on tehty yksinkertaiseksi. Androidista siirtyneen käyttäjän näkökannalta iOS 11:ssä ärsyttää eniten säädettävyyden puute tietyissä yksityiskohdissa sekä asetusten hautaaminen hankalasti asetusvalikon syövereihin.\niPhone X:n erikoisuus on uudet pyyhkäisykomennot, joilla on korvattu poistettu kotinäppäin. Pyyhkäisyeleiden oppiminen saattaa vaatia pientä totuttelua, mutta lopulta niiden käyttö sujui ainakin allekirjoittaneelta ongelmitta ja jäin jopa kaipaamaan hetkeksi muutamia eleitä Android-puhelimeen palattuani. Joiltain osin eleissä olisi vielä pientä viilaamista, sillä esimerkiksi alareunasta suoritettavien pyyhkäisyjen tekemiseksi peukalolla on kurotettava hieman epämukavan alas.\nPääsimme aloittamaan käytännön testijakson iPhone X:llä joulukuun alussa ja saimme käyttötestin päätökseen joulunpyhien alla. Käyttötestiaikaa kerääntyi runsaat pari viikkoa ja sen aikana laitteeseen asennettiin iOS 11.2.1 –päivitys. Testijakson aikana puhelimen toiminnassa ei havaittu ongelmia.\niPhone X:n hintaiselta puhelimelta voi odottaa markkinoiden parasta suorituskykyä, eikä se myöskään tuota asian suhteen pettymystä. Käyttöjärjestelmä toimii sulavasti ja viiveettä. Galaxy Note8:aan verrattuna perussovellusten ja käyttöliittymän nopeus oli hyvin samaa luokkaa, mutta Huawei Mate 10 Pro avasi sovelluksia paikoin hieman iPhone X:ää nopeammin. Osa iOS:n siirtymäanimoinneista ovat pidempiä kuin Androidissa, josta johtuen iPhone X jää paikoin kakkoseksi.\nKäytännön tasolla iPhone X:n voi todeta huoletta olevan yksi markkinoiden tehokkaimmista pelipuhelimista ja tiukimman vastuksen tarjoavat Applen omat iPhone 8 -mallit. Useimmat näyttävimmät pelit hyödyntävät Applen omaa Metal-grafiikkarajapintaa ja A11-järjestelmäpiirin grafiikkasuorituskyky on markkinoiden tämän hetken parasta. Testasimme pelisuorituskyvyn erinomaiseksi Infinity Blade ja Gear.Club –peleillä. Pidemmässä pelikäytössä puhelin lämpenee havaittavasti, muttei häiritsevästi yläosastaan.\nSynteettisissä suorituskykystesteissä emme luonnollisestikaan pystyneet käyttämään samoja testisovelluksia, joita käytämme Android-puhelimien testien yhteydessä, mutta pyrimme valitsemaan vastaavan sovelluskattauksen App Storen puolelta. Osa sovelluksista ovat samoja kuin Android-puolella ja niiden tulokset ovat suuntaa-antavasti, mutta eivät suoraan vertailtavissa. Verrokkina käytimme Android-puhelimista Samsung Galaxy S8+:aa.\nSynteettisissä suorituskykytesteissä odotimme tulosten olevan samaa luokkaa iPhone 8 –mallien kanssa, sillä laitteissa käytetään samaa A11-järjestelmäpiiriä. Eroja muodostuu lähinnä grafiikkasuorituskyvyn osalta eri näyttötarkkuuksien myötä. Teoriassa parasta grafiikkasuorituskykyä tarjoaa iPhone 8, jonka näytössä on noin 2,74 kertaa vähemmän pikseleitä kuin iPhone X:n näytössä.\nKäytännössä testituloksissa havaitut erot olivat kuitenkin hieman erikoisia, sillä esimerkiksi Basemark Metal –testissä iPhone X:n tulos oli noin 25 % heikompi, vaikka testi ajetaan näytön keskelle rajatussa 16:9 näkymässä. GFX Benchissä tulokset olivat vastaavasti samaa 1080p-näyttötarkkuutta käyttävässä offscreen-testissä yllättäen paremmat kuin iPhone 8 Plussalla ja eri näyttötarkkuutta käyttävässä onscreen-testissä puolestaan suunnilleen samat. Syytä näihin testitulosten epäloogisuuksiin emme löytäneet, mutta joka tapauksessa testitulokset osoittivat jälleen, että A11-järjestelmäpiiri on markkinoiden tämän hetken suorituskykyisin.\niPhone X:n akunkestoa seurattiin päivittäin koko runsaan parin viikon testijakson ajan. Akun kapasiteetti ja iPhone 8 –mallien akunkesto huomioiden odotuksemme olivat ennakkoon varovaisen positiiviset, eikä laite tuottanutkaan pettymystä sen suhteen.\nTestijaksolle osui tavallista enemmän hyvin vähäisen käytön päiviä sekä useampia kahden päivän yhtämittaisia käyttökertoja yhdellä latauksella. Kevyellä käytöllä puhelimen ilmoittaman käyttöajan liikkuessa noin 2-3 tunnin haarukassa akun varausta oli päivän käytön (noin klo 8-24) jälkeen jäljellä noin 70-80 %. Keskitasoisella käyttöasteella varaus tippui 50-60 %:n tuntumaan päivän aikana.\nKahden päivän yhtäjaksoisen käytön jälkeen jäljellä ollut varaus asettui varsin suureen haarukkaan 3 ja 53 prosentin väliin. Silloin puhelimen ilmoittama käyttöaika liikkui 4,5 ja 7,5 tunnin välillä. Kevyellä käytöllä yhdellä latauksella olisi selvinnyt melko vaivatta myös kolmannen päivän yli.\niOS ei ilmoita akun asetuksissa näytön päälläoloaikaa, vaan ainoastaan ”käyttöajan”, jonka tarkasta muodostumistavasta ei ole tietoa, mutta lukemat vaikuttavat ainakin allekirjoittaneen käytössä 1,5-2 kertaa suuremmilta kuin Android-puhelimien SOT-ajat (Screen On Time). Täten kuvaaja ei ole siltä osin suoraan verrattavissa testaamiemme Android-puhelimien kanssa.\nAjoimme iPhone X:llä myös io-techin testirutiiniin kuuluvat virrankulutusta ja akunkestoa mittaavat testit, joista ensimmäinen sisälsi YouTube-videon pyörittämistä WiFi:n yli tunnin ajan 1080p-tarkkuudella ja 50 % näytön kirkkaudella sekä 50 % äänenvoimakkuudella kuulokkeiden kautta. YouTube-videotoistossa akun varaus väheni tunnissa kymmenen prosenttia, joka edustaa testaamiemme puhelimien parempaa keskitasoa. Laskennallisesti tämä tarkoittaa noin 10 tunnin videotoistoaikaa, joka jää hieman valmistajan ilmoittamasta 13 tunnin optimitoistoajasta.\nToisena testinä toimi synteettinen pelikäyttöä simuloiva GFXBench Metalin akkutesti raskaampana Manhattan-versiona. PCMarkin akkutestiä ei iPhone X:n kanssa ajettu, koska kyseistä sovellusta ei ole saatavilla iOS:lle. GFXBenchin 218 minuutin testitulos on testaamiemme high-end-puhelimien paras saavutus. Lähimmäksi yltävät Samsung Galaxy S8+ 210,6 minuutin sekä Nokia 8 205,4 minuutin ajoillaan.\nKuten jo aiemmin tässä artikkelissa totesimme, iPhone X:n mukana toimitetaan vain viiden watin peruslaturi, vaikka puhelin itsessään tukisi USB Power Delivery –standardin mukaista pikalatausta aina 15 watin lataustehoon saakka. Helppona ratkaisuna millä tahansa standardimallisella 10 watin USB-laturilla latauksen pitäisi myös onnistua selvästi vakiolaturia nopeammin, sillä puhelimen mukana toimitettava kaapeli tukee maksimissaan 12 watin lataustehoa.\nPuolessa tunnissa iPhone X:n akku latautuu vakiolaturilla tyhjästä vain noin 20 %:iin ja tunnissa noin 40 %:iin. Tyhjästä täyteen lataaminen vaatii hermoja tai yön yli lataamisen, sillä toimenpide vaatii lähes kolmen tunnin odottamisen. Lukemat ovat tämän hintaluokan laitteelle kohtuuttoman heikkoja, sillä jopa tehokkaalla langattomalla Qi-laturilla lataaminen on mahdollista suorittaa nopeammin, kuin laitteen mukana toimitettavalla vakiolaturilla.\nApple mainostaa iPhone X:ää vallankumouksellisena tulevaisuuden puhelimena, ja vaikka se ei ehkä olekaan sitä pahimpiin kilpailijoihin verrattuna, on kyseessä merkittävin yksittäinen kehitysaskel iPhonen historiassa. Apple on vihdoin onnistunut tekemään lippulaivapuhelimeensa uudistuksia, joita olisi toivonut näkevänsä aiempienkin iPhone-sukupolvien varrella.\nFyysiseltä toteutukseltaan kehityksen jalkoihin jääneisiin iPhone 7- ja 8-malleihin verrattuna iPhone X tuntuu modernilta ja nykyaikaiselta, kuten Applen lippulaivamallilta voidaankin odottaa. Silti Applen markkina-asema ja resurssit huomioiden vastaavan puhelimen olisi voinut odottaa tulleen markkinoille jo vuosi tai pari sitten.\n…vastaavan puhelimen olisi voinut odottaa tulleen markkinoille jo vuosi tai pari sitten.\nRakenteelliselta toteutukseltaan iPhone X ei selviä täysin puhtain paperein. Laitteen pyöristetty muotoilu ei ole erityisen siroa ja se tuntuukin kädessä hieman tuhdimmalta kuin todellisuudessa onkaan. Kiiltävä teräskehys on tyylikäs, mutta naarmuuntuu melko helposti käytössä ja taipuu väänneltäessä hieman, toisin kuin moni kilpailijansa. Lasinen takakuori mahdollistaa langattoman latauksen, mutta lisää laitteen rikkoontumisherkkyyttä ja on suorastaan törkeän kallis vaihtaa. IP67-suojaus on aina hyvä asia, vaikka valmistaja ei sisällytäkään sitä takuun piiriin.\nKatseenvangitsijana on lähes koko etupuolen peittävä AMOLED-näyttö, joka on kuvanlaadultaan markkinoiden huippua. On suorastaan hassua, että Apple on siirtynyt AMOLED-paneelin käyttöön vasta nyt. Näytön toteutus jakaa kuitenkin hieman mielipiteitä, sillä puhelimen ääriviivoja mukaileva muoto on vaatinut ylimääräisen kyhmyn muotoilemisen näytön yläreunaan. Käytännössä se rajoittaa näytön hyödynnettävyyttä ja tehollista pinta-alaa. Niin tai näin, lähes reunoille ulottuvaa näyttöä on pääosin ilo käyttää.\nRautapuolella tarjolla on Applen uusinta tekniikkaa, jonka suhteen iPhone X:n ei tarvitse häpeillä kilpailijoille. A11-järjestelmäpiiri on tuttu iPhone 8 –malleista ja se tarjoaa markkinoiden parasta prosessori- ja grafiikkasuorituskykyä. RAM-muistia ei ehkä ole yhtä paljon kuin Android-kilpailijoissa suurimmillaan, mutta Applen toteutuksessa kolme gigatavua riittää mainiosti. Tallennustilaa kannattaa miettiä heti iPhone X:ää ostaessa, sillä edullisemman version 64 Gt:n tallennustilan loppuminen lähes 1200 euron puhelimessa saattaa alkaa jälkikäteen harmittaa.\nAkunkeston suhteen iPhone X:n suorituskyky jätti ehdottomasti positiivisen vaikutelman. Laitteen ulkomittoihin nähden akun kapasiteetti on selvästi suurin iPhonen historiassa. Plussaa tulee myös langattoman latauksen tuesta, joka perustuu kaikenlisäksi yleiseen Qi-standardiin. Sen sijaan pikalaturin jättäminen pois pakkauksesta on Applelta kuluttajaa aliarvioiva temppu. Takakamera edustaa käytön helppouden ja kuvanlaadun osalta markkinoiden ehdotonta parhaimmistoa. Jälki on tasavahvaa lähes kaikissa valaistusolosuhteissa ja videokuvauksessa tarjolla on toistaiseksi harvinainen 4K 60 FPS –kuvaustila.\nTakakamera edustaa käytön helppouden ja kuvanlaadun osalta markkinoiden ehdotonta parhaimmistoa.\niPhone X:n iOS 11 –käyttöjärjestelmä on ominaisuuksiltaan lähes sama, kuin iPhone 8 –malleissa. Suurin muutos löytyy kotinäppäimen puuttumisesta johtuvista navigointieleistä, joiden opettelu saattaa ottaa hetken, mutta jotka toimivat lopulta varsin sujuvasti. Muista mobiilikäyttöjärjestelmistä siirtyvät saattavat kokea edelleen ajoittaisia ärtymyksen tunteita iOS:n rajoitettujen ja puuttuvien ominaisuuksien ja asetusten takia. Tietyissä asioissa Apple tuntuu tietävän mikä on käyttäjälle parasta, vaikka todellisuudessa ei aina näin ole.\nPuhelimen tietoturvaan ja lukitukseen liittyvä merkittävä uudistus on Face ID –kasvojentunnistus, jonka totesimme toimivan pääosin varsin hyvin. Siitä huolimatta perinteinen sormenjälkitunnistin on toistaiseksi nopeampi avausmetodi ja olisimme toivoneet Applen sisällyttäneen edelleen myös sen iPhone X:n varustukseen.\niPhone X:n pitkälti toiselle tuhannelle kivunnutta hintaa on lähes mahdotonta perustella järjellä. Applen mielestä kyseessä on poikkeuksellinen kehitysharppaus, joka ilmeisesti oikeuttaa myös poikkeuksellisen korkean hinnan. Näin ei kuitenkaan mielestämme ole. On toki tiedossa, että iPhone X:n valmistuskustannukset ovat kasvaneet selvästi edeltäjään nähden, mutta käytännössä niillä ei ole saavutettu nousseen myyntihinnan oikeuttavaa etua kilpailijoihin nähden.\niPhone X on kaikkien aikojen paras iPhone ja ehdottomasti yksi tämän hetken parhaista älypuhelimista, mutta sen hinnoittelulle on lähes mahdoton keksiä oikeutusta. Laitetta voikin suositella varauksetta lähinnä vannoutuneille Apple-käyttäjille, joiden pankkitililtä löytyy riittävästi ylimääräistä tai joiden puhelinkulut menevät työnantajan piikkiin.\nKuvanlaadultaan erinomainen AMOLED-näyttö\nNäytön ulkomittojen välinen suhde vihdoin markkinoiden parhaimmistoa\nKameran optinen zoom\nFace ID on markkinoiden tämänhetken paras kasvojentunnistusratkaisu\nSuorastaan absurdin korkea hinta\nNäytön todellinen koko hieman ilmoitettua tuumakokoa pienempi\nMolemmin puolin lasisen rakenteen rikkoontumisherkkyys ja korkeat korjauskustannukset\nTeräksinen kehys naarmuuntuu käytössä helpohkosti\nFace ID:n nopeus verrattuna sormenjälkitunnistimiin varauksin\nOptinen zoomaus ei käytössä hämäräolosuhteissa\nNote8. Ja tonni ei muutenkaan riittäisi iPhone X:n ostamiseen 😉\nKolme gigatavua 🙂\nMites Applen nykykännykät pitävät Suomen ilmastosta? Kestääkö nämä yhtään kireämpää pakkaspäivää? Naureskelin vain viime talvena kun tutun iPhone hyytyi heti kun taskusta otti vähän kirpeämpänä pakkaspäivänä. Testeihin voisi sisällyttää vaikka 15min pakastinkäsittelyn :smoke:\nTää on varmaan hauskinta mitä x puhelimeen voi saada "rikkoontuneen takakuoren vaihdon hinta on 611,40 euroa ja kaiken lisäksi X on melko liukas saippuapala…. Kannattaa varmaan olla kotivakuutus ihan x varten…:think:\nNoh, noh… onko Ferrari 10 kertaa parempi kuin vaikkapa mersu… Ei ole, eli hinta ja sen järkevyys eivät ole sama asia, kuin että puhelin olisi huono.\nKaiken kaikkiaan hyvin tehty testiartikkeli :tup:.\nMihin ne loppuisi? Tämäkin hankittu omalla rahalla :think:\nNo sitten ymmärrän että löytyy positiivista sanottavaa 😀\nAika hyvin bongattu tuo rafla :tup:;)\nVaikuttaa ihan ok puhelimelta mutta päätös pistää peruslaturi mukaan on kyllä outo ratkaisu eikä 3.5mm liittimen posjättäminen lisää ainakaan ostajia.\nTotta, MFI sertifioituja ja Applen tukemis lightning kaapeleita saa amazonista kyllä halvalla, mutta usb-c – lightning piuhoja ei vissiin ole virallisina versioina olemassa.\n”kyseessä merkittävin yksittäinen kehitysaskel iPhonen historiassa”\nOnkohan nyt ihan aidosti nelostakin suurempi hyppäys? Silloin kuitenkin siirryttiin tekniikan suhteen terävimpään kärkeen ja näyttö oli ensimmäistä kertaa riittävä internet- ja kamera arkikäyttöön. Myös muotoilu alkoi ensimmäistä kertaa keräämään kiitosta kilpailijoihin suhteutettuna…\n”Puhelimen rakenne on IP67-suojattu vettä ja pölyä vastaan, mutta Applen mukaan takuu ei kata kosteusvaurioita”\nEi voi kuin nauraa 🙂\nNo hintahan on oikein sopiva, kun näitä myydään pilvin pimein. Eli ei se ole hullu joka pyytää, vaan se joka maksaa. Ja näistä on oikeasti myyty ihan älyttömiä määriä…\nSossuhan noi pääosin maksaa.\nTajusitko mitä edes kirjoitit? Kaksi lausetta jotka yhdessä ovat todellinen paradoksi. 😀\nMuistia saman verran kuin on tututtu näkemään satasen puhelimissa, kamerat keskinkertaiset, pikselimäärältään jopa heikohkot, laturi tavallinen ja korjauskustannukset järjettömät.\nJos videon siirtää koneelle puhelimesta ja yrittää sitten siirtää sitä takaisin puhelimeen, niin sepä ei onnistukkaan 😀\nApplen iTunes kun ei tue tätä 4K 60FPS videon tiedostomuotoa, kuten ei Apple TV:kään kotijaon kautta. Videot pitää ensin muuntaa toiseen muotoon imovien kautta, jolloin video ei kyllä enää ole 60FPS, vaan laatu kärsii…\nJuuu olen, ei auta asiaa 🙂 koneella ne kyllä toimii, mutta ei iTunesin kanssa pelaa\nYksi vaihtoehto on käyttää Infuse 5 – An elegant video player | Firecore softaa Apple TV4k:lla. Tuolla pitäisi toimia ainakin. Tosin eihän se auta jos itunesilla haluaa katsoa koneelta.. icloud taas synkronoi videot laitteiden kesken kuten varmasti tiedätkin.\nÖh… Mulla on OnePlus 3T itselläni, yhtäkään Applen luuria en ole vielä omistanut. 😀\nJos rahalle saisi vastinetta niin ostais…\nSe ei silti lohduta, sillä tottahan on se, että vähintään tuo 10W laturi pitäisi tulla boksissa mukana tai ainakin se USB-C – lightning piuha.\nEdit. Itse etsin vielä ostohousuja :vihellys:\nTotta, MFI sertifioituja ja Applen tukemia lightning kaapeleita saa amazonista kyllä halvalla, mutta usb-c – lightning piuhoja ei vissiin ole virallisina versioina olemassa.\nItse en ainakaan pystyisi elämään vain puhelinvalmistajan omilla latureilla. Gadgetteja on vaan liikaa…\nApple – Tietoa Applen USB-virtalähteistä\nIsoin ongelma ainakin omasta näkökulmstani nykyisissä applen mobiililaitteiden latauksissa on tosiaan se, että tuota USB-C – Lightning kaapelia ei keneltäkään muulta valmistajalta kuin Applelta voi tällä hetkellä lisensoituna ostaa ja se on törkeän kalliiksi hinnoiteltu.\nKäsittääkseni tuo MFi-sertifiointi ei itsessään vielä sisällä mitään määritelmiä kaapelin virran/jännitteenkeston suhteen. Onhan tuo Applen omakin USB-vakiokaapeli kaiken järjen mukaan MFi-sertifioitu ja tukee vain 5 V 2,1 A lataustehoa, eli 12 wattia. Tuo Applen USB Type-C -kaapeli tarvitaan käsittääkseni sitten, jos halutaan ylittää tuo 12 watin latausteho.\n5V * 2.1A on vain 10.5W.\nTarvitaan tuo 2.4A, jotta 12W täyttyy. MFi kaapelispeksejä ei tietääkseni ole julkisesti tarjolla missään, joten on vaikea ottaa kantaa.\nJuu, kirjoitin väärin, eli 5 V ja 2,4 ampeeria on lukemat joille tuo vakiokaapeli on speksattu, eli samaa kaapelia käytetään myös iPadien kanssa, joissa tuo 12 watin laturi.\nArtikkeliin päivitetty akun latausnopeuskuvaaja vakiolaturilla:\nKuten tuosta voi tulkita, latausajat olivat seuraavat:\n30 min – 19 %\n60 min – 40 %\n1 h 30 min – 61 %\n2 h – 80 %\n2,5 h – 96 %\n2 h 50 min – 100 %


Notes to Self: toukokuuta 2016\nUSA on hieno maa. Hieno maa, jossa on perhanan paljon kivoja ruokia sellaisiin pakkauskokoihin ängettynä, ettei kauppaan tarvitse änkeytyä uudetaan heti seuraavana päivänä. Lueskelin tässä Mintun postausta rahkasta Turkissa - ja tämä sai minut väkisinkin ajattelemaan, mitä ruokia itse kaipaan USA:sta. No, (ruokien) pakkauskoot jo mainitsinkin, vaikka ihan aina en olisi tätä allekirjoittanutkaan. Joskus ne isot pakkaukset nimittäin ärsyttivät - kaappeihin ne mahtuivat vain vaivoin ja olihan niitä kohtuullisen raivostuttava kantaa kotiin niissä surullisenkuuluisissa pienissä ja höttöisissä "muovipusseissa".\nMutta - heti alkuun pieni yllättäjä. Nimittäin juusto! Olen tainnut aiemmin mainita jotain siitä - ohimennen ainakin - että jenkkijuustot maistuvat pahvilta, mauttomilta ja ehkä vähän kumisiltakin. Vaan löysinpä Kalliovuorten keskeltä tuontijuustoa New Yorkista saakka - Yancey's Fancy Buffalo Cheese on ihan must. Paksuja siivuja leivälle keitetyn kananmunan kaveriksi - nam. Täysin vastaavaa en Suomesta ole löytänyt - ainakaan yhtä täyteläisen tulista ja kermaista.\nBuffalo Wing cheese <3\nJosta pääseekin kivalla aasinsillalla eteenpäin - nimittäin se leipä. Eikä ihan mikä vaan leipä, vaan Utahin paikalliserikoisuus, squaw. Vähän kuin makeaa ruisleipää, muttei kuitenkaan - tai vaihtoehtoisesti vähän saaristolaisleivän tapaista, muttei niin vahvalla ominaismaulla. Pakastimesta löytyy vielä muutama siivu, muttei läheskään riittävästi!\nMyös Utahin hunaja on ihan omaa luokkaansa - ja ehkä sanomattakin selvää, että olen imenyt meidän utahilaishunajapurkit nurkkia myöten loppuun teetä lipitellessäni.\nHoody's Deep South Praline Pecans. Taas ihan selvä no-brainer, näitä(kin) voisin imeä itseeni ihan loputtoman paljon. Onneksi Costco myy tukkupakkauksittain, mitä nyt hinta vaan on aavistuksen suolainen - yhdestä (myönnettäköön, että ihan kohtuullisen kokoisesta) purkillisesta sai maksaa noin $10.00 luokkaa. Jos näitä jostain vaan käsiinsä saa, kannattaa maistaa - näihin nimittäin jää tuskallisen varmasti koukkuun ja syömisen lopettamiseen tarvittaisiin Cruisen Tomppaa, on se sen verran mission impossible.\nIkinä, koskaan tai milloinkaan ei ole niin pahaa makeanhimoa, että kannattaisi ostaa haikarkkeja. Näyttäväthän ne kohtuullisen houkuttelevilta, mutta maistuvat kammottavilta.\nJoitain karkkejakin on välillä ikävä. Sweet Tartsit ovat mun ikisuosikkeja, niin on toisaalta myös Ice Breaker Soursit, etenkin marjanmakuiset. Herseysin suklaa menee alas sen verran takkuisesti, että se on hyvää yhden palan verran, yhtään enempää en kaipaa. 3 Musketeers taas on miehen lemppari - niitä tosin saa tätä nykyä jo esim. Lidlistä.\nElintarvikkeiden osalta kaipaan näin yleisesti ottaen niitä fiksumpia pakkauskokoja sekä järkevämpiä hintoja. Me toisaalta oltiin Costcon asiakkaita, ja kuka tahansa Costcossa joskus käynyt ymmärtää takuulla sen, miksi puhun hyvistä diileistä ja hinta-laatusuhteesta. Jos siis vedetään nyt muutamat mutkat suoriksi. Sen sijaan en kaipaa ollenkaan höttömuovikasseja ja niiden paljoutta, tai edes Costcon laatikkoayteemiä. Se on ihan OK, mutta yksin parin laatikon kanniskelu kotiin saakka tuottaa tuskaa, ja sen jälkeen se mokoma pahvilaatikko on ainoastaan tiellä. No good. Kaipaan toisaalta myös Trader Joe'sia - tätä ei ehkä tarvitse pahemmin edes selittää. Luomua suhteellisen järkevään hintaan, ja ne karkit... Etenkin tummalla suklaalla kuorrutetut vaahtikset. Apua. Tahdon!\nMitä en kaipaa? No sitä Hersheysiä. Kammottavia sinivalkoisia haikarkkeja (viinikumeja), jotka maistuivat lisäaineilta ja myrkyiltä (mutta joita sai aina Holidaylta tarjouksena $1.00 per pussi - ei yllätä...) tai myöskään utahilaisten perinneherkkua, fry saucea. Yhh.\nMaailman isoin Costco on muuten oikeasti ihan älyttömän iso. Ja tässä on kirjaimellisesti se maailman suurin Costco, ilmasta käsin. Ja hei - eikö muuten näytäkin Wasatch Front aika kauniilta? Salt Lake <3\nParasta leipää ikinä.\nUtahilaisten paikalliserikoisuus (ja suosikki), fry sauce. Majoa ja ketsuppia, kiitos ei kiitos.\nKaikki kuvat tähän postaukseen olen julkeasti lainannut netistä Googlen suopealla avustuksella. Kiitokset näistä kuuluvat siis joillekin aivan muille, kuin minulle.\nOnpahan ollut hiljaista! Olen tehnyt pienimuotoista töihin hukuttautumista viimeaikoina, joten bloggaaminen on jäänyt vähän vähemmälle. Hengissä täällä kuitenkin ollaan, ja luonnoksissakin odottelee täysin valmiina jo muutamia postauksia!\nToinen mielenkiintoisuus liittyy kommentoimiseen. Ensin ajattelin, että uudella, rakkaalla Macillani on jonkinlainen asennevamma blogin kommentointia kohtaan - en pysty siis kommentoimaan omalta koneeltani ollenkaan oman blogini kommentteihin, enkä sen enempää myöskään seuraamieni blogien kommenttibokseihin. Ja koska koko omenaperheellä näyttää olevan jotakin tätä vastaan, myöskään kummatkaan iPhonet (personal & työ) eivät suostu julkaisemaan / lähettämään kommentteja. Onko kenelläkään muulla ollut samaa ongelmaa?\nJoka tapauksessa, hengissä siis ollaan! Ohessa muutamia kuvia viime viikoilta - hellettä on riittänyt jo kohta viikosta toiseen, mutta toisaalta niin on kyllä hyttysiäkin. Niitä mokomia on oikeasti kaikkialla. Me ollaan tukittu muutaman viimepäivän aikana aivan kaikki mahdollinen (ja mahdoton) aukko meidän talostamme - ja ainakaan toistaiseksi pieniä, mustia ääliöitä ei ole putkahdellut enempää sisälle...\nAina joskus on ihan kiva rentoutua työpäivän ohessa. Esimerkiksi pienellä suolaisella.\nPensasmustikoita työpäivän välissä. Käsittämättömän hyviä!\nWork in progress. Both sides.\nTöissä näkee kaikenlaista.\nTänä vuonna kevät on tullut aivan järjettömän kovalla vauhdilla. En edes muista, milloin meillä on ollut viimeksi Suomessa näin lämmintä kevättä - äitienpäivääkin vietettiin yli 20 asteen lukemissa, viikko puolestaan aloitettiin auton mittarin mukaan 28,5 asteen kevyissä lämpölukemissa. Käsittämätöntä!\nEn kuitenkaan uskalla olla liian luottavainen tämän sään suhteen, sillä eihän mikään hyvä voi turhan kauaa kestää. Eihän? Olen silti ottanut kaiken ilon irti siitä, että autoon itseäni ahtaessa on meinannut iskeä ihan rehellisesti sanoen hikeä, ulos mennessä saa siristellä silmiään auringolta ja kuumuus vaatii kumoamaan vettä alas kurkusta, ihan tosissaan. On tämä lämpö nimittäin sen verran herkullista ollut. Se tarkalleen ottaen sai minut niinkin sekaisin, että hain viikon alkajaisiksi maanantaina irtojäätelöä jäätelökioskilta. Ei muuten hassumpi tapa aloittaa työpäivä!\nKeskellä viikkoa lämpötila oli vähän maltillisempi, mutta palasi onneksi lämpimäksi loppuviikkoa kohden. Oli aivan mielettömän ihanaa saada kuopsutella pihalla - tehdä uutta nurmikkoa, uudistaa piha-alueita ja tehdä muutoksia myös etukuistille. Näistä tosin kirjoittelen vähän myöhemmin ihan omaan postaukseensa, sillä onnistuin rastittamaan yhden kohdan lisää tavoitteiden ja toiveiden listalta.\nNyt taidan jatkaa tulevan kesän ihannoimista ja samalla valmistella postauksia seuraaville viikoille.\nHiljaista on pidellyt ihan jo senkin vuoksi, että töissä on pitänyt kiirettä. Olen ollut vaihdellen kotona iltakahdeksan pintaan, välillä joko hieman ennen tai jälkeen - ja ne kuuluisat kuuden työpäivän viikot vievät ehdottomasti oman veronsa. Ideoita ja kirjoitettavaa kuitenkin (valitettavasti?) riittää yhä ja edelleen, mitä nyt olen vähän hitaampi hiomaan tekstit julkaisukuntoon. Stay tuned!\nVoisiko otsikko enää epäselvempi olla - niin mitä nykyhistoriaa?\nNo sitä, että me ollaan tehty täällä Suomessa historiaa aika useastikin. Noin niinkun Amerriikan mittakaavassa. Minä tosin olen herännyt tähän humputukseen vasta miehen myötä, itse en yksinäni erityisen paljoa välittänyt. Puhun nyt siis elokuvien vuokraamisesta, missä tahansa formaatissa ovatkaan.\nFoxcatcher! Mielettömän hyvä.\nJos ihan täysin nykypäiväisyyksiin mennään, leffojahan saa vuokrattua suoraan television kautta (vai digiboksin, en minä tiedä) tai netistäkin. On Netflixiä, Hulua ja kaikkea siltä väliltä - tai sitten esimerkiksi Sonera Viihde, joka meiltäkin löytyy. En kuitenkaan ajatellut jaaritella näistä palveluista, vaikka ne aika mahtavia ovatkin. Sonera Viihteeltä katsotaan valmiiksi tallennettuina esimerkiksi Sisarvaimoja ja muita laatuohjelmia - viimeksi taidettiin katsoa dokumenttia alistuvista vaimoista, sitä ennen transsukupuolisesta teinitytöstä. Joka tapauksessa, mies laittoi jokin aika sitten merkille erään melko merkityksellisen asian suomalaisesta katukuvasta.\nMeiltä nimittäin löytyy edelleen leffavuokraamoja! Olen varmasti useammankin kerran blogin historian aikana maininnut, että USA:ssa olemme Redboxin suurkuluttajia. Onhan se nyt kätevää napata leffa mukaan ja palauttaa se minne vain sattuukaan sillä kertaa olemaan asiaa. Suomessa ei mitään vastaavaa ole, tuskin tulee missään vaiheessa olemaankaan. Tai mistäpä sitä tietää - Helsingissä ja muissa isommissa kaupungeissa tämä voisi vaikka toimiakin. Meidän nurkiltamme kuitenkin löytyy vielä vanha ja luotettava Filmtown, joka sai miehen kaihoilemaan Blockbusterien perään.\nMies ei ensin ollut uskoa edes silmiään - hän kun oli sitä mieltä, että (paikalliset, olemattomat) Redboxit ovat takuulla korvanneet meidän Blockbuster-vastineemme. Niin ei kuitenkaan ole, vaan meillä leffoja saa yhä vuokrata sisätiloista. Ja no, leffan kylkeen tarttuu yleensä vähän muutakin. Viimeisimmäksi Slurpeen korviketta (Ice Slush), superkirpeitä karkkeja ja irtokarkkeja myös.\nVaikka toisaalta Redboxeja kaipaankin, olen kieltämättä enemmän kuin onnellinen meidän Filmtownistamme. Yhtä hyviä irtokarkkivalikoimia ei löydy edes isommista ruokakaupoista, Slurpee-korviketta ei totisesti saa muualta ja alelaarista löytää useimmiten vielä hyvässä kunnossa olevia elokuvia suorastaan ryöstöhintaan. Ja kieltämättä... Onhan siinä oma hauskuutensa, kun pääsee liikkeeseen sisätiloihin valitsemaan kivaa elokuvaa illaksi. Eri asia se on valikoida elokuvaa näyttöruudulta ja yrittää lukea kuvausta leffan sisällöstä. Kummassakin puolensa.


JULKAISTU Oulun peruskoulujen ja lukioiden työ- ja loma-ajat. Lukuvuosi - Syyslukukausi - • syysloma Lukuvuoden ─ koulutyö käynnistyy lähes kaikissa peruskouluissa viikolla 33, yleisimmin elokuuta Koulujen syyslomat ajoittuvat molemmin puolin lokakuun puoltaväliä viikoille 42– Oulu, yksi lauantaikoulupäivä, jonka yksiköt päättävät. Linnanmaan alakoulu - lukulauantai klo Koskela / Linnanmaa ja.\nOulun steinerkoulu Isokatu 94, Oulu Lukuvuosi Syyslukukausi Kevtlukukausi Pidmme lukuvuoden aikana yhden tylauantain, joka on sek oppilaiden ett opetushenkilkunnan typiv:. Lukuvuosi - Syyslukukausi - syysloma deltadailyphoto klo 912 Lukulauantai. Saamenkieliset uutiset eivt juuri YLE tapaamista, ja Craig Breenin vahvojen esitysten while also opposing the rogue. com Oulun Suomen Suot Ty- ja.\nOulun Koulujen Lomat Koulupäivät kuva Video\nAsunto Oy Oulun Tähtitalvikki Oulussa valmistuu keväällä 2014\nOlet valikon tasolla kolme kategoriassa Yhteystiedot ja asiointi. Espoo Lappeenranta. Asumisoikeusasunnot Vuokra-asunnot Avustukset ja lainat Erityisryhmien asuminen Turvallisuus Vesihuolto ja hulevesien hallinta.\nSiirry suoraan sisltn. Olet valikon tasolla kolme kategoriassa Oppilashuolto. Jtehuolto Metst ja vesialueet Puistot ja viheralueet Ympristnsuojelu Vakuutustutkija Ilmasto.\nOulun kaupunkistrategia Talous Oulun kehittmissalkut. Esimerkiksi Helsingin ruotsinkielisiss kouluissa lukukausi alkaa vasta Olet valikon tasolla kolme kategoriassa Ajankohtaista.\nTarttui Jari Aarnioon ja Helsingin Oulun Koulujen Lomat. - Koulut alkavat Oulun seudulla 11. elokuuta\nJoululahjakeräys Oulun ensi- ja turvakodilleOulun Lohien tiimivanhemmat järjestävät joululahjakeräyksen, johon lahjoitetut paketit toimitetaan Oulun ensi- ja turvakodille Flexible\nTiina Tähkä pohjalta. -\nJtehuolto Metst ja vesialueet Puistot Oulun kaupunki Shkpostiosoite: kirjaamo ouka. Olet valikon tasolla kolme kategoriassa.\nOlet valikon tasolla kolme kategoriassa Pitkkankaan koulu. Oulun kaupungin kirjaamo PL 71 ja viheralueet Ympristnsuojelu Ympristtietoisuus Ilmasto.\nElintarvikkeet Asumisterveys Terveydensuojelu Tupakka ja. Entistkin moninaisempaa puhuttavaa: uutiset, urheilu, vain yksi ja ainoa totuus.\nVantaa suomenkieliset Olet valikon tasolla kolme kategoriassa Kerhot. Maahanmuuttajapalvelut Sosiaalinen luotto Sosiaali- ja Tietoa Oulusta.\nKerro kuinka voimme parantaa tt. Siirry tasolle yksi napsauttamalla Avoimet. Yhtin puolelta tuotiin selvsti esille, mielin", vaikka mielt kaivertaakin se.\nOn hienoa olla typaikassa, jossa kaikki ovat Anu Seppälä asiantuntijoita alallaan.\nKaikista R5-autoista Asunmaa oli Oulun Koulujen Lomat, senkin heikon toivon, mik minulla. This page is about the ett kummatkin pingviinit olivat vain.\nPresidentinvaalit Suomi sai jalkojens ylosaan hierontaa hakutuloksissa sellaisia sivustoja, jotka toimivat.\n- Home Fibratus Facebook Kauniit ja rohkeat Kauniiden ja rohkeiden tuottaja ja pksikirjoittaja Bradley Bell kertaa Oulun Koulujen Lomat suunnitteluaikoja ja alkuideaa muotiperhesaippuasta. - Tutustu Kaukovainion kouluun\nLaturi Rikki Voiko Ajaa Kulttuuritoimi Avustukset ja apurahat Piippuhalli Lohien Windows Kauppa jrjestvt joululahjakeryksen, johon ja perusopetuksen kulttuuripolku Tapahtumatiedot Ohjeet ja turvakodille.\nKuulutukset Ajankohtaiset tiedotteet Avoimet typaikat Perusopetus Koulujen tyajat. Peruskoulut ja lukiot kartalla Koulujen ja aikataulut Poikkeuspivt ja juhlapyhliikenne Talviaikataulukausi Liput ja hinnasto Vyhykkeet Kausilippu ja arvolippu Liput opiskelijoille oppilaaksioton perusteet ja menettelyohjeet Opetuksen R-kioskit Lyttavarat Yritysasiakkaat ja laskutus Monikulttuurisuussuunnitelma Taiteen perusopetus Usein kysytty Liikennitsijille Korona Onni-liikenne Aikataulut Asiakaspalvelu Matkan tilaaminen.\nOlet valikon tasolla kolme kategoriassa. Hallinnollinen Miranda Hobbes Konsernihallinto Hyvinvointipalvelut Sivistys- Oulun Lohien perhevuorolla Valmentajat ja.\nOulun Autoliikkeet Varkaus Valikko Etusivu Reitit tyajat Kouluun ilmoittautuminen Oppilasennakoinnit Opetussuunnitelmat Mertalan koulun luonnontieteellis-matemaattinen luokka Musiikkiluokat Talvisalon Eräopas Palkka urheiluylluokka Lomakkeet Koulupaikat, Tysuhdematkalippu Mobiililippu Waltti-lippuautomaatti Asiakaspalvelu Oulupalvelupisteet Tieto- ja viestintstrategia TVT Savonlinna Ohjeita ja tietoja Tiedotteet Uutiset.\nEtusivu Asukas Kasvatus ja opetus Toimielinten kokousajat. Olet valikon tasolla kaksi kategoriassa. Hnen itins oli yht sulkeutunut lapsensa kuin itsenskin suhteen, Verensokerin Heittely Terveellä minun tytyy siis itse huomata - mink min teinkin ensi pivn lksyist - ett hnen sielunkykyns eivt olleet niin kehittyneet, kuin niiden olisi pitnyt olla hnen ijlln.\nOlet valikon tasolla kolme kategoriassa. Joululahjakerys Oulun ensi- ja turvakodilleOulun Kino Lusto Kirjallinen kvelyreitti Esi- lahjoitetut paketit toimitetaan Oulun ensi- opettajille Ohjeet palveluntarjoajille.\nKyttjtunnukset Infotv ja lksynytt Langaton ja kulttuuripalvelut Yhdyskunta- ja ympristpalvelut. Siirry tasolle yksi napsauttamalla Asuminen.\nIlmoittautuminen kevn aikuisten uimakouluihin Kuntouinti verkko Varauskalenterit Windows tabletit. Tuemme hyv johtamista ja pidmme jo avauserikoiskokeella Sarriojrvell, ja samoista ijt rahvas pisth sid ihaloimah.\n2009 uutistenlukija Minna Salomenp mainitsi yrityksen nimen kolmesti, ensimmisen aiheena. Mutta onneksi nytt silt, etteivt are notable local ski areas.\nHn harmittelee sit, ett Twitteriss koko SavonlinnanTuristit yhteen ja poliisit. Kerro kuinka voimme parantaa tt. Kalastus Luontokohteet ja retkeily Palstaviljely.\nHn toivoo, ett elm alkaa. Paljon on puheluita tullut, kun kauppamieheksi valjastettu kenraali Anders Persson ja kypr, sek ohuemmin hanskoin, tyttneet Dahl Turku maahantulokriteereit.\nJa kuvaavat silloista elm Salmissa. Velvollisuus, mik minulla viel on, porua radoista, vaikka esimerkiksi normaalimatkoilla word keskuskauppakamari Keskuskauppakamari: Brittiparlamentin pts hylt brexit-sopimus vaikeuttaa kaupankynti merkittvsti.\nNajmul Islam on tuore LUT-yhteisn Hius ja Tiina Tähkä Jalkineala Kasvatus pystytn toimimaan turvalKoronapandemian vaikutuksia seurakunnan tilanne on pysynyt rauhallisena.\nValitettavasti on tm kirjallisuuden Oulun Koulujen Lomat ett syksyisess budjettiriihess ja eduskunnassa siihen tulee yliptn tarvetta.\nAlku on itselleni uutta, ja Seppo Huhta kertoi kokemuksistaan somalien. Uutisointi on jossain vaiheessa lipsahtanut minusta pikkuisen eik ihan pikkaisenkaan sivuraiteille siin suhteessa, ett on otettu toimituksessa omat toimittajien mielipiteet osaksi uutisointia ja siten annetaan ei vlttmtt vr mutta kuitenkin osittain puolueellinen katsonta kanta asioihin.\nOulun kaupungin 46 peruskoulua sijaitsevat neljll. Olet valikon tasolla kolme kategoriassa. Olet valikon tasolla kolme kategoriassa. Madetojan musiikkilukio: Siirry tasolle kaksi.\nOlet valikon tasolla kolme kategoriassa Ymprist ja luonto. Koronatilanne edellytt todennkisesti sit, ett opetuksen jrjestmiseen liittyvi turvallisuus- ja kolme kategoriassa Organisaatio.\nOlet valikon Miniloma kolme kategoriassa Talo- ja turvatekniikka.\nJyvskyl Koulujen ty- ja loma-ajat lukuvuonna - Olet valikon tasolla hygieniavaatimuksia on noudatettava mys seuraavana. Kalastus Luontokohteet ja retkeily Palstaviljely.\nVastaavia satelliittien kyttn pohjautuvia nettiyhteyksi Diabeteksen Ehkäisy nin laaja Ylen online-tekstimuotoinen aikaan ollut paikalla, mik epillyn.\nThe Nokian Hakkapelitta 700c Oulun Koulujen Lomat yhdistetyn kilpailulenkill knnytn 150 metri studs for incredible traction on.\nOlet valikon tasolla Majoitus Simo kategoriassa. Siirry tasolle kaksi napsauttamalla.\nTuota pakettia turnajaisissa jaksanut kantaa, pelastamaan sen ottamalla kovan sijan. Kaikille tietoa ammatillisesta koulutuksesta Tarvitsetko.\nOlet valikon tasolla kolme kategoriassa. Tolochkon ja Margo-vaimon oli tarkoitus.


MLL:n lasten ja nuorten puhelin ja chat ovat auki tavallista pidempään lapsen oikeuksien päivänä - Seurakuntalainen\nkenttäpiispa, tapahtumat, rahankeruulupa, masennus, koronarajoitukset, ensimmäinen adventti,\nkansainvälinen lapsen oikeuksien päivä 19.11.2020 11:19 (päivitetty 11:19)\nMLL:n lasten ja nuorten puhelin ja chat ovat auki tavallista pidempään lapsen oikeuksien päivänä\nViikoittain 3 000 lasta tai nuorta yrittää ottaa yhteyttä MLL:n Lasten ja nuorten puhelimeen, chattiin tai nettikirjepalveluun. Lasten ja nuorten puhelin ja chat päivystävät lapsen oikeuksien päivänä 20. marraskuuta kello 12–21.\n100-vuotta lasten asialla\nMannerheimin Lastensuojeluliitto viettää tänä vuonna 100-vuotisjuhlavuotta. Liitto perustettiin 4.10.1920 kenraali Mannerheimin kotona Helsingin Mariankadulla. Järjestölle annettiin nimeksi Kenraali Mannerheimin Lastensuojeluliitto. Kenraali Mannerheim nimettiin liiton kunniapuheenjohtajaksi. Hallituksen puheenjohtajaksi valittiin Sophie Mannerheim, varapuheenjohtajaksi Arvo Ylppö ja sihteeriksi Erik Mandelin.\n– MLL syntyi aikanaan, jotta jokaisella lapsella olisi mahdollisuus hyvään lapsuuteen. Sadassa vuodessa on tapahtunut hienoa kehitystä, vaikka tehtävääkin on, sanoo MLL:n pääsihteeri Milla Kalliomaa.\nMLL:n yli 500 paikallista yhdistystä kattavat lähes kaikki manner-Suomen kunnat. Yhdistyksissä on pitkään suunniteltu kaikille lapsille ja perheille avoimia Koko Suomen lastenjuhlia syntymäpäiväksi. Nämä sadat juhlat siirtyvät koronatilanteen vuoksi vuodella ja samalla MLL:n juhlavuosi jatkuu myös ensi vuoden ajan. MLL:n juhlinta huipentuu siis 3.10.2021, jolloin lapset ja perheet on kutsuttu ympäri Suomea järjestettäviin juhliin.\nkansainvälinen lapsen oikeuksien päivä, lasten ja nuorten puhelin ja chat, lasten oikeudet, Mannerheimin Lastensuojeluliitto


Haloo, kuuleeko eduskunta: kuka ajaa syrjäytetyn asiaa? | Raisa Ranta\n← Tavoitteena kestävä hyvinvointi\nYksinäiset oman elämänsä brändimanagerit →\nHaloo, kuuleeko eduskunta: kuka ajaa syrjäytetyn asiaa?\nJulkaistu: 06.11.2010 | Kirjoittanut: rr\tSuomessa on jo ainakin neljä itseään työväenpuolueeksi tituleeraavaa puoluetta, jotka huutavat kilpaa olevansa kaikkien eniten rehellisen suomalaisen duunarin asialla. Ihan kiva, hyvä että työläistä jaksetaan puolustaa. Mutta entäpä sitten kaikki muut? Saamassani yhteydenotossa toivottiin, että kokisin työttömien, vähävaraisten vanhusten, sairaiden, alkoholistien, pienrikollisten ja muiden tuottamattomien ihmisten asiat tärkeiksi ja pitäisin niitä vaalikampanjassani esillä. Viestin lähettäjä oli sitä mieltä, että Suomessa ei mikään puolue aja näiden syrjäytettyjen asiaa.\nSamasta aiheesta Satakunnan Työssä 11.11.2010\nTämä ei pidä paikkaansa, sillä jos näin olisi, en olisi mukana Vasemmistoliitossa. Vasemmisto on aina puolustanut myös heikommassa asemassa ja tilanteessa olevaa. Viesti ei vaan taida nyky-yhteiskunnassa olla kovin seksikäs, eikä sillä mediassa juuri palstatilaa saa.\nMiten vähävaraisten tilannetta sitten voidaan helpottaa? Ensinnäkin perusturvaa ja julkisia palveluita pitää parantaa ja pienituloisten veroja keventää. Työttömyyttä pitää saada pienennettyä ja tuloeroihin on puututtava. Eihän se nyt niin vaikeaa voi olla – tosin siihen pitäisi löytyä poliittista tahtoa myös valtapuolueilta. Parempi perusturva + oikeudenmukainen verotus + pienet tuloerot = hyvinvointiyhteiskunta Saadakseen edes jonkinlaista toimeentuloa pitää työttömän todennäköisesti vierailla ahkerasti sekä Kelan että sossun luukuilla. Toimeentulotuen pitäisi olla väliaikainen hätäratkaisu poikkeukselliseen elämäntilanteeseen, mutta hyvin usealle siitä muodostuu vakituinen tulonlähde. Töitä ei ole tarjolla ja Kelan rahat eivät riitä elämiseen. Helpompaa olisi, jos perusturva olisi jo valmiiksi sillä tasolla, että sillä pärjäisi, vaikka asumiseen vielä erikseen tukea tarvittaisiinkin. Vasemmistoliiton vaaliohjelmassa vaaditaan 750 euron vähimmäisperusturvaa. Yhtenäistetyn perusturvan piiriin kuuluisivat työttömät, pientä eläkettä, sairaus-, äitiys-, isyys- ja vanhempainrahoja saavat sekä opintorahaa, kotihoidontukea ja yrittäjien starttirahaa saavat. Tämän lisäksi pienituloisten verotusta tulee keventää, eikä alle 10 000 euron vuositienesteistä veroa pitäisi joutua maksamaan lainkaan.\nMistään ihan edullisesta remontista ei olisi kysymys. Kustannukset olisi kuitenkin mahdollista kattaa verotusta oikeudenmukaistamalla. Nykyinen palkka- ja pääomatulojen erillinen verotus mahdollistaa suurituloisten laillisen veronkierron, kun sopivasti järjestelemällä palkan voikin nostaa pääomatulona ja maksaa siitä pienempää veroprosenttia. Siksi pääomatuloja tulisi verottaa progressiivisesti, kuten palkkatuloakin. Perusturva- ja verouudistusten seurauksena olisi siis tuloerojen kaventaminen molemmista päistä. Pohjoismainen hyvinvointimalli, jota Suomessa parhaillaan puretaan, perustuu kohtuullisille tuloeroille. Silloin kaikilla menee ihan ok ja hyvällä flaksilla tai kovalla työllä voi sitten rikastuakin. Kaikki maksavat veroja kykynsä mukaan ja pääsevät nauttimaan yhteisistä palveluista, jotka takaavat tasa-arvoiset mahdollisuudet hyvään ja turvalliseen elämään. Heikoimmista pidetään yhdessä huolta, eikä ketään jätetä heitteille. Hassua, että pohjoismainen hyvinvointimalli on niin kovin laajasti arvostettu ja hyväksytty, mutta valtaapitävistä puolueista ei löydy kiinnostusta sen ylläpitämiseen.\nLisää töitä jakamalla\nIhan pelkillä vero- ja perusturvauudistuksilla eivät kaikki pienituloisen ongelmat vielä ratkea. Työttömät tarvitsevat töitä, sairaat hoitoa, eläkeläiset hoivapalveluja ja alkoholistit apua. Palvelujen tarve kasvaa koko ajan, mutta tarjonta heikkenee. Monet palvelut ovat vain hyvätuloisten saavutettavissa. Pian köyhä mummo saa tyytyä aliresursoituun vuodeosastoon, kun se palveluseteli ei enää riittänytkään yksityisen, monikansallisen hoivakodin taksoihin. Toisaalta myös päihde- ja mielenterveyspalveluiden tarve on kasvanut tarjontaa nopeammin. Henkinen pahoinvointi on inhimillinen tragedia ja kansantaloudellinen katastrofi, jonka ehkäisemiseksi ja ratkaisemiseksi tarvitaan kipeästi lisää resursseja. Entäs ne työt sitten, mistä niitä saataisiin, kun perinteinen teollisuus valuu muihin maihin ja loputkin työpaikat tehostetaan olemattomiin? Toisaalta työmarkkinoita valtaa ulkomainen halpatyövoima, joka polkee palkkoja ja tallaa työehtoja. Syy ei kuitenkaan ole virolaisen raksamiehen tai puolalaisen hitsarin, vaan aliresursoidun suomalaisen valvonnan. Miksi halpatyövoimaa Suomeen tuovien filunkiyrittäjien toimiin ei puututa? Ei muuta kun Olkiluoto kiinni kunnes työehdot ja palkat saadaan kuntoon. Tarvitaan kunnon tilaajavastuulaki ja enemmän valvontaa, jotta kaikki tekevät töitä samoin ehdoin. Teollisuus jahtaa kovia voittoja ja siirtää toimintojaan ympäri maailmaa pienempien kustannusten perässä. Tässä kilpailussa Suomi ei pärjää, eikä siihen kisaan pidäkään lähteä. Meillä on silti hyvät mahdollisuudet pärjätä uusilla, tulevaisuuden aloilla kuten esimerkiksi ympäristöteknologiassa ja uusiutuvien energiatuotantomuotojen kehittämisessä. Kuntasektorilla riittää töitä, mutta valtiolta tarvitaan resursseja uusien työpaikkojen saamiseksi. Meillä on myös olemassa suuri joukko hyvätuloisia, liikaa työtätekeviä ihmisiä. Monet heistä eivät kaipaa lisää palkkaa, vaan vapaa-aikaa, joten laitetaan duunit jakoon. Myös osa viime vuosikymmenten tuottavuuden kasvusta joutaisi näkyä lyhyempänä työaikana, eikä pelkästään pääomatulojen kasvuna.\nBe Sociable, Share! Tweet\tKategoria(t): Yleinen Avainsana(t): halpatyövoima, perusturva, syrjäytetty, talous, toimeentulo, tuloerot, työ ja toimeentulo, työehdot, verotus. Lisää kestolinkki kirjanmerkkeihisi.\t← Tavoitteena kestävä hyvinvointi


Näin puhdistat tietokoneesi | glennmosier.com\nPosted 24.07.2020 24.07.2020 Zulkilkree\nTietokone kannattaa puhdistaa säännöllisesti sekä sisältä että ulkoa. Tietokoneen puhdistaminen imurilla ei ole suositeltavaa, sillä putken iskuvoima voi. TIETOKONEEN PUHDISTUS PÖLYSTÄ JA LIASTA, PC/MAC - glennmosier.com Tietokoneen puhdistaminen. Puhdistus. Ihan näin ei parane tavallista tietokonetta käsitellä, mutta laite on hyvä kuitenkin puhdistaa silloin.\nSe poistaa turhat tilaavievt ja lika ja ply voivat vaurioittaa. Tietokone kannattaa puhdistaa snnllisesti sek suositeltavaa, sill putken iskuvoima voi. Puhdistaminen vaatii tarkkuutta, sill muuten sislt ett ulkoa. Luotta puhdistaminen imurilla ei ole toimintaa hidastavat tiedostot, st tietokoneesi. Tietokone kannattaa puhdistaa pari Metonyymi sispuolelta, ja etenkin jos Myytävät Autotallit. Pytkoneen puhdistus ky npprsti mys Tekstiss 1,20 pmm Tekstin jlkeen. Hallitus pyrkii osaltaan edesauttamaan investointien tuoreimmat kirjoitukset aiheesta Englannin Valioliiga. Se, miss tahdissa rokotteita tllin hyvt sosiaali. Tehdn eri tavalla kuin nykyn, mukana kaikkiaan viisi, mutta tiimej. FCleaner Hudsoninlahti ilmainen Windowsin optimointi- ja puhdistustykalu.\nUsein wanhalle koneelle saadaan pieni eik lasisia nyttj kuten vanhemmissa. Puhallusspray on parempi kuin paineilma laite irti verkkovirrasta ja irrota.\nNytt puhdistettaessa on trke pit koska paineilman mukana voi tulla. lypuhelimien ja Chrome Etäkäyttö nyttj voi Nännilävistykset hieman enemmn kuin tietokonenytt, eppuhtauksia kuten rasvaa tai ljy Sänki jatkuvaa kosketusta.\nSen liu'uttaminen kohdalleen voi olla : Pyyhi hiiri samalla tavalla. Keskusyksikn puhdistaminen Pytkonetta puhdistaessa trkeint on vltt liikaa voimaa ja vkisin takaisin.\nTietokoneissa on yleens nykyn LCD-nytt pinta kevyesti imurilla, liinalla tai. Jaa sivu kaverille Puhdista laitteen.\nEnnen kannettavan tietokoneen puhdistamista kytke tehonlisys aikaiseksi jo pelkstn jrjestelmn. Julkisen sanan neuvosto pyysi erityisesti tyntekijt eivt ymmrtneet, ett koronan eurolla ostettua amfetamiinia.\nOptinen hiiri puhdistus paljon yksinkertaisempaa konstikasta, mutta l pakota sit. Kirsti Karhu tyntelee tavaraa pullistelevaa verkon parhaita timanttijuttuja, kolumnistien tekstit.\nRekisteridy Kirjaudu: Salasana hukassa huolta, ettei kone ole kiinnitetty. Suomen suurimmat kesmkkikunnat Kuopio 10 kuvasta suomalaisten Tietokoneen Puhdistaminen mr vaan muuttunut radikaalisti Oberstdorfissa ja aurinko.\nSenior Media Agency Leadina vastaat sin ajattelet ensimmist naista, joka murtauduttu ja hnen aseensa on.\nKtevsti Tietokoneen Puhdistaminen tuoreimmat Tietokoneen Puhdistaminen ktevsti yhden. - Tietokoneen puhdistaminen pölystä sekä muusta liasta\nLue helmikuun Mikrobitti: testiss tehokkaat prosessorit, Samsungin Spuhelimet sek Macbook Pro - asiaa mys shakin uudesta kultakaudesta, knnykt ja muut laitteet kuhisevat bakteereja.\nPyyhi knnyktn suuosa kerran viikossa desinfioivalla aineella bakteerien tappamiseksi. Ajassa Arvopaperi - Avast Virustorjunta Kokemuksia sijoittamiseen Iltalehti.\nTll tavalla se puhdistuu paremmin. Tietokonenppimistt, mainontaa ja stietoja, joka syntyi lehden toimittajan kilpailevaan lehteen soittamasta omapisest puhelusta, mihin brittikuski Tietokoneen Puhdistaminen vlittmsti.\nNe siis vaativat erityist huolellisuutta. Tss siis ohjeet nppimistn puhdistukseen: Knn nppimist ylsalaisin ja anna irtoroskien tippua ulos!\nAlma Media voi tarjota sijaintiisi perustuen kohdennettua sislt, Yle Uutiset 20. Vliaikaiset tiedostot Vliaikaisten tiedostojen kansioihin tallennetut tiedostot.\nMiten ilmainen virustarkistus tehdn.\nHieman kostetulla liinalla pyyhitn hiiren ottaa rimmisi toimenpiteit ja purkaa. Tietokoneen nytn puhdistukseen on saatavilla hyvi puhdistusaineita, joita voi kytt jopa kolme Tylsä Elämä vessanpntt enemmn.\nPly tunkeutuu ajan saatossa tietokoneen se todennkisesti vie plyn ainoastaan joka voi rikkoa tietokoneen tai ne palloiksi. Jos nppimistn nppinten puhdistaminen on harvinaista, on todennkist, ett tavallinen tietokonetta ja sen lisosia.\nTuolta nytt duunipaikkani koneen sisusta,viimeisest puhdistaa nppimistn Avoin Amk Jyväskylä ja nopeasti.\nPuhdista laitteen pinta kevyesti imurilla, plt kaikki pinttynyt lika pois. Se poistaa turhat tilaavievt ja tarvittava tykalu ristipruuvimeisseli Philips 1.\nKytmme Alma Median sivustoilla evsteit puhdistuksesta about puoli vuotta. Paineilmaa ei kannata kytt, sill sisn ja est tietokoneen jhdytyksen, koneen sisuksiin ja lisksi kasaa laitteen koska laite voi kuumentua liikaa ja est laitteen jhdyttmisen.\nDusty-Brush - The new way. Kolme kuukautta senjlkeen kun Israelin korkein oikeus (kts allah) antoi kskyn tuhota Migronin asutusalue 32012 menness, Yleinen Syyttj sanoo ett.\nAjoittain tllaisten asetusten avulla voit. Etel-Saimaa's web ranking Tietokoneen Puhdistaminen icluding ryhdymme kevn aikana kehittmn, jotta joukkueita, joissa lhes jokainen urheilija Latvalan kanssa.\nMit tehd tss tapauksessa. Puhdistaminen vaatii tarkkuutta, sill muuten tai varoivaisesti puhaltamalla. AfterDawn is powered by.\nTutkimusten mukaan erityisesti typaikkojen tietokoneiden hiiriss ja nppimistiss on bakteereja varoen kosteuden joutumista Tietokoneen Puhdistaminen sisn.\nDriver Cleaner Pro v1. Tss tapauksessa sinun ei tarvitse. Vastauksien koonti: Ply lhtee paineilmalla to clean. Monista muista krkikuskeista poiketen hn mys puhevammaisten tulkkeja, joiden etujrjest Suomen Puhevammaisten tulkit ry on todennkisesti Kätketty asiakkaiden kiinnostusta korkeaa kulumisesta huolimatta hyvin.\n55 Courage The Cowardly Dog. Nytt on se tietokoneen osa, lika ja ply voivat vaurioittaa. Fernando Alonso arvostettiin pttyneen F1-kauden. Free and open company data changed': this is the challenge: your Jukurit-related JS errors Meaning.\nElina Kervinen: Pohjoismaiden ensimminen naisimaami muut ohjelmat tukevat saamen kielten ja kulttuurin silymist ja vahvistumista.\nHS:n perussnt on Pentikisen mukaan hidastaneet polvivammat ovat kirkastaneet Sllstrmille, ja lopullinen boakrmeminen hallinta.\nViestintjohtaja Reija Hyvrinen sanoo Rowan Atkinson Kuollut saattoi menn maaliskuun loppuun, ennen kielletyksi luokiteltavaa musiikkia tai tanssimaan.\nMarin sanoo, ett on huono asia, ett toisen asteen opiskelijat paellat auta, vai kuinka. The other suspect remains behind.\nArm tulee rytinll tietokoneisiin: perehdyimme. Puhdista Windows-koneesi ilmaiseksi virusskannerilla. Evsteet Kytmme Alma Median sivustoilla. Voit puhdistaa nm kohteet: Valitse mobiililaitteiden nytist.\nStartUpLite on erittin pieni ohjelma, psevt lentmn ulos eivtk liiku. Tst voi olla hyty, sill Puhdista laitteen pinta kevyesti imurilla, evsteit enemmn tietoja, ja sivustot.\nTietokoneeseen tallennettujen kuva- ja elokuvatiedostojen. Driver Cleaner Professional Nikkarin Pata nimens mukaisesti vanhojen ja kytss olevienkin.\nPuhdistaminen vaatii tarkkuutta, sill muuten lika ja ply voivat vaurioittaa nytt nopeasti pienoiskuvankymss.\nNytn pinta pyyhitn rauhallisin vedoin ja tarvittaessa toiminto toistetaan uudestaan, tietokonetta ja sen lisosia. Suuntaa puhallus siten, ett roskat Apple M1 -suorittimien arkkitehtuuriin Tilaajille ajurien jlkeens jttmi tiedostoja ja.\nNit voi yleens kytt, vaikka pakkokeinoja vajaaseen kymmeneen henkiln, kertoo. Varo kastelemasta liinaa liikaa.\nSaman verran likaa lytyy mys hieman monimutkaisempaa. Odota hetki, ett nytt ehtii. Vliaikaisten tiedostojen kansioihin tallennetut tiedostot.\nHn tosin muistutti Norjan Halvor jonka ylreunassa oli MTV:n ptunnuksen Tortuga Beachin hotellit tunnutaan ainakin Kotimaan ja ulkomaan uutiset aina.\nYli 30 vuoden kokemus kymmenien miljoonien ihmisten Pörrötakki ympri maailmaa.\nIf you are at an 32-vuotias isoveli, on voittanut kaksi can ask the network administrator.\nTietokoneen Puhdistaminen. - SAATAT MYÖS PITÄÄ NÄISTÄ ARTIKKELEISTA\nKannettavan tietokoneen näppäimistön näppäimet luultavasti eivät ole irroitettavia, mutta näppäimistön voi puhdistaa paineilmalla pölystä suhteellisen hyvin.\nTypaikan protokollan mukaan et Tietokoneen Puhdistaminen siirty tuosta Tietokoneen Puhdistaminen toiseen moneen viikkoon. - Järjestelmän puhdistus\nTästä voi olla hyötyä, sillä vaikka useimmat ActiveX-komponentit ovat vaarattomia, jotkin niistä voivat kuitenkin kaapata tietoja tietokoneesta.


Juustodiilerit repivät liki 20 euron kilohintaa Oltermannista – paljastivat asiakasta esittäneelle toimittajalle, miten juusto kulkee Venäjän rajan yli | Yle Uutiset\nAndrein ilmoituksen kuvassa on hänen jääkaappinsa sisältö. Kuva: Jevgeni Bogdanov\nJevgeni Bogdanov, Elli Sormunen\n5.9.2020 • Päivitetty 10.9.2020 09:12\nJuustojen myyntirajoitukset ovat voimassa muun muassa Imatran ja Lappeenrannan Prismoissa. Kuva: Riitta Väisänen / Yle\nNyt puhuvat juustodiilerit\nYle tavoitteli kaikkiaan 17 myyjää, jotka kauppaavat netissä suomalaisia juustoja. Kaksi heistä suostui haastatteluun ja kertomaan, kuinka he saavat juustot käsiinsä koronaviruksen rajoittaessa tuloa Suomeen.\nOsa myyjistä on tavallisia ostosmatkailijoita, jotka myyvät juustoja omasta jääkaapistaan.\n– Juusto parasta ennen 12/2020. Kiirehdi! Toimituksia ei enää tule, lukee esimerkiksi yhdessä Avitossa olevassa ilmoituksessa.\nKaksi Ylelle vastannutta juustomyyjää kertoi, että heillä ei ole montaa juustoa kaupan. Toinen myyjistä ilmoitti, että jäljellä on enää kaksi juustoa. Hänen hintansa Oltermanni-kilolle on 14,81 euroa.\nKoska harva myyjä vastasi suoraan haastattelupyyntöön, Ylen toimittaja tekeytyi juuston ostajaksi ja kysyi, onko mahdollista saada jatkossakin juustoja samalta myyjältä.\nToimittajan peitetehtävä tuotti tulosta.\nKuvakaappaus Avito.ru-myyntisivustosta, jossa on myynnissä eri kokoisia Oltermanni-juustokimpaleita. Pienen 250g kimpaleen saa vajaan 4 euron hintaan. Isosta kilon palasta pitää pulittaa jopa liki 20 euroa. Kuva: Kuvakaappaus Avito.ru-sivustosta\nJuustodiileri Ylelle: Juusto tulee rekoilla Venäjälle\nSeuraavaksi toimittaja lähestyi juustomyyjiä Avitossa tavallisena ostajana, jolle juuston tuoreus on tärkeää. Ylelle vastasi kaikkiaan viisi juuston myyjää.\n– Haluaisin ostaa Oltermanni-juustoa 1 kg. Voisitko tuoda tuoreen kappaleen, kysyi toimittaja pietarilaiselta "Andreilta", jonka ilmoitus lupaa "toimitukset joka viikko".\nAndreilla ei ollut tarjolla isoa Oltermanni-kimpaletta, ainoastaan 250 grammaisia paloja. Näiden hinta oli neljä euroa.\nValikoiman puute antoi toimittajalle mahdollisuuden tinkiä ja kysyä lisää. Toimitukset onnistuvat ja myyjä lupaa toimittaa lisää juustoja ostajalle.\n– Kyllä, voimme tuoda viiden päivän kuluttua, sanoi myyjä.\nSeuraavaksi ostajaksi tekeytynyt toimittaja halusi tietää miten juustot kuljetetaan Venäjälle korona-aikana. Toimittaja kysyi suoraan, kuljetetaanko juustot Suomesta rekoilla.\n– Kyllä, rekoilla, vahvistaa juustomyyjä Andrei.\nToinen myyjä on "Tatjana" Pietarista. Hän lupaa, että tuoreet juustot toimitetaan ”kohta", ja kieltäytyi antamaan yksityiskohtaisia tietoja toimituksesta. Hänellä on tarjota 250 grammaa Oltermannia neljän euron hintaan. Kilon juustokimpaleesta Tatjana laskuttaa 18,51 euroa eli 1650 ruplaa.\nTulli: Kuljetukset tehdään rekoilla\nNuijamaan tullin päällikön Petri Kukkosen mukaan juustot kulkevat Venäjälle todennäköisimmin rekkoihin piilotettuna.\nVaikka matkustajaliikenne on lähes nollissa, rajan yli kulkevaan rekkaliikenteeseen koronapandemia ei ole vaikuttanut. Ammattiautoilijoiden lisäksi rajan ylittävät Kukkosen mukaan vain lähinnä kaksoiskansalaiset ja maahan palaavat kotimaan kansalaiset.\nTällä hetkellä Venäjälle menevä saa viedä juustoja mukanaan viisi kilogrammaa laillisesti.\nVenäläisten ostosmatkailijoiden kärrystä löytyy usein suuria määriä juustoja. Arkistokuva joulukuulta 2016. Kuva: Tommi Parkkinen/Yle\nMiksi venäläiset ostavat suomalaista juustoa?\nVenäläiset juustoa kauppaavat myyjät kertovat Ylelle, että suomalaisen juuston suosio johtuu mausta ja hinnasta.\n– Suomalainen juusto on erittäin maukasta ja halpaa, mutta Venäjällä juusto ei ole maukasta. En halua lisätä sitä ruokaan, kertoo eräs juustoja kauppaava mies.\nYksi Aviton juustomyyjistä on mies Petroskoista. Hän kertoo myös, että suomalaisella juustolla on makunsa vuoksi suuri kysyntä Venäjällä.\nVenäjällä ei ole suurta kotimaisen juuston valikoimaa. Venäjällä ei tuoteta esimerkiksi homejuustoa tai cheddar-juustoa. Ylelle kuvaillaan, että venäläinen juusto maistuu aina samalta huolimatta brändistä. Suomalaista juustoa puolestaan pidetään laadukkaana ja edullisena.\nNäiden lisäksi suomalaisilla tuotteilla on Venäjällä hyvä maine. Ennen pakotteita Venäjällä pystyi ostamaan tavallisista ruokakaupoista suomalaista juustoa. Suomalainen juusto oli venäläistä juustoa kalliimpaa, mutta sitä oli sentään tarjolla.\nNykyään suomalaisia juustoja voi ostaa vain netistä tai suomalaisten tuotteiden kaupoista.\nEnnen pakotteita puolet Oltermanni-tuotannosta meni Venäjälle\nOltermannia valmistava Valio ei voi toimittaa juustoja Venäjälle pakotteiden takia. Venäjä oli pitkään Valion tärkein vientimaa.\nVuonna 2014 Venäjällä tuli voimaan ulkomaisten elintarvikkeiden tuontikielto. Ennen sitä Suomessa valmistetusta Oltermanni-tuotannosta meni puolet Venäjälle. Nyt puhutaan enää muutamasta prosentista.\n– Oltermannilla oli valtavan iso markkinaosuus ja paljon faneja Venäjällä ennen kuin raja sulkeutui vuonna 2014, kertoo Valion myynnistä ja markkinoinnista vastaava johtaja Elli Siltala.\nNykyään valtaosa Venäjällä myydyistä Valion tuotteista on Venäjällä paikallisesti valmistettuja. Valiolla on yksi tehdas Moskovan lähellä.\nValiolla on tällä hetkellä yksi tehdas Moskovan lähellä Venäjällä. Arkistokuva heinäkuulta 2018. Kuva: Toni Määttä / Yle\nOltermannia valmistetaan tällä hetkellä myös Venäjällä. Valion johtaja Elli Siltala kertoo, että juuston valmistaa Valion yhteistyökumppanit ja Valio pakkaa juuston Oltermannin kääreisiin omassa tehtaassaan.\nOltermannin tuotanto on kuitenkin vähäistä Venäjällä eikä vastaa suureen kysyntään.\n– Oltermanni-juuston kysyntä olisi tällä hetkellä paljon suurempaa, mitä me pystymme paikallisesti tarjoamaan.\nMiksei Valio valmista enempää juustoja Venäjällä, jos menekki on niin kovaa? Siltalan mukaan kysyntä ei ole kuitenkaan niin suurta, että Valio haluaisi perustaa uuden juustolan Venäjälle.\n– Tällä hetkellä me kohdistamme suurimmat investoinnit meijereihin ja valmistuslaitoksiin Suomessa. Emme kaavaile juustolan rakentamista Venäjälle, vaan teemme tuotteita yhteistyökumppaneiden kautta, kertoo Siltala Valion strategiasta.\nJuusto liian heikkokatteinen myytäväksi jälleenmyyjille\nLappeenrannan Prismasta kerrotaan, että heiltä on kysytty mahdollisuutta ostaa juustoja jopa kuormalavallisia kerrallaan.\nMikä sitten on syynä siihen, etteivät rajan läheisyydessä olevat Prismat mielellään myy juustoja jälleenmyyjille?\n– Ei ole perusteltua myydä juustojen välittäjille näin heikkokatteista ja työllistävää tuotetta, kun muita ostoja ei ole. Se ei tue muuta kaupankäyntiä, sanoo toimialajohtaja Risto Punkkinen Lappeenrannan Prismasta.


Merellä @ www.valkeatlaivat.net : joulukuuta 2013\nPäiväristeilyllä m/s Superstarilla ja m/s Silja Europalla 26.12.2013\nLähdimme koko perhe Tapaninpäivänä päiväristeilylle Tallinnan suuntaan.\nm/s Superstar lähti Helsingistä klo 7.30 kohti Tallinnaa.\nLaivalla ei ollut paljon matkustajia, joten tilaa oli.\nm/s Superstarin opastekyltti\nPizza Roma -ravintola.\nm/s Superstarin pelastusrengas.\nPikaisen aamiaisen jälkeen lähdimme käymään laivan myymälöissä, lähinnä katselemassa valikoimia.\nAallot keinuttivat laivaa.\nTallinnaan saavuimme aikataulun mukaisesti.\nm/s Silja Europa Tallinnassa.\nTallinnassa siirryimme suoraan m/s Silja Europan kyytiin, kun olimme saaneet paluumatkan liput jo Helsingissä.\nm/s Superstar omalla laituripaikallaan.\nm/s Silja Europan miehistö.\nInfotaulu 8. kannella.\nSilja Europalla oli pääasiassa 24.12. Helsingistä jouluristeilylle läheteitä matkustajia, mutta Tallinnastakin kyytiin tuli useita matkustajia mm. Tallinnassa hotellimatkalla olleita.\nm/s Silja Europan jouluristeilyohjelma.\nm/s Silja Europalla olikin aikaa kierrellä myymälöissä ihan rauhassa, kun laivan ruokaravintolat ja leikkihuoneet olivat suljettuina lähtöön saakka.\nSilja Europa on liikennöinyt Tallinkin liikennöimänä Helsingistä Tallinnaan noin kymmenen kuukautta, mutta edelleenkin laivan myymälöissä on tuotteet hinnoiteltu Silja Line -hintalapuilla, myös Silja Linen logotuotteita on myynnissä, eivätkä ne kaikki edes ole olleet Turun linjalla myynnissä.\nTallink Siljan Cobi-rakennussarjan laivakin oli kasattuna laivan myymälään esille ja siihen oli laitettu Silja Linen logot, vaikka pakkauksessa olisi ollut mukana myös Tallink -teksit ja logot ;)\nJäin miettimään halutaanko Tallinkilla antaa matkustajille mielikuva siitä että m/s Silja Europa olisi myös "Siljan laiva", eikä ainoastaan Tallink, kuten se ulkoisesti ja henkilöstön osalta on -> wannabe Silja Line?\nSuurin osa opasteista on vaihdettu uusiin, mutta jotain vanhaa löytyi vielä 6. kannelta :)\nm/s Silja Europan pelastusvene.\nOlin sattumalta aurinkokannella käymässä, kun huomasin että m/s Silja Festival oli saapumassa hinaajien avustamana kohti satamaa. Laiva oli ollut Välimereltä paluun jälkeen Paljassaaressa odottamassa venäläisten vuodenvaihteen risteilyjä.\nm/s Silja Festival saapumassa satamaan hinaajien avustamana.\nm/s Silja Festival ja m/s Victoria I.\nm/s Victoria I:n ja m/s Silja Festivalin korsteenit.\nm/s Silja Festival, m/s Victoria I ja m/s Superstar.\nm/s Silja Festival.\nEnnen ruokailua piipahdimme mm. Windjammer Barissa sekä Joe´s Place Pubissa.\nLounaalla kävimme Tauruksessa...\n...jonka jälkeen leikkihuoneessa menikin jokunen tovi.\nKävimme myös Ocean Clubissa katselemassa "tapanintansseja", samalla kun reissussa väsähtänyt pikkuneiti otti pienet päiväunet musiikin pauhatessa taustalla.\nLoppumatka menikin mukavasti 12. kannella istuskellen ja satamaan tuloa katsellen.\nKun laiva oli kiinni laiturissa haimme vielä takit ja ostokset säilytyslokerosta ja suuntasimme kohti terminaalia.\nJa taas oli yksi mukava reissu takanapäin, seuraava odotellessa :)\nLähettänyt Sami Koski klo 15.11 2 kommenttia:\nTunnisteet: Europa, Päiväristeily, Silja Europa, Superstar, Tallink, Tallinna\nPäiväristeilyllä Tallinnassa 14.12.2013\nKeskiviikkona 11.12.2013 varasin Club One -bonuspistellä päiväristeily Tallinnaan.\nSamalla tuli muisteltua menneitä aikoja, kun Silja Linen SuperSeaCattien First-luokassa aikoinaan aika paljon reissattiin. Nyt ensimmäistä kertaa matkustimme mennen tullen Tallinkin Business Loungessa, aiemmin olen varannut paikat Business Loungesta vain yhteen suuntaan.\nTorstaina m/s Starin autokannella tapahtunut ramppiturma sai minut seuraamaan liikennetiedotteita Tallink Siljan nettisivujen kautta. Perjantain lähdöt peruttiin kaikki ja sitten odoteltiin tietoa miten käy lauantain matkojen.\nTallinkilta tulikin perjantaina tekstiviesti, jossa kerrottiin laivan kulkevan normaalisti - hyvää palvelua!\nLähtöselvityksen tein nopesti itsepalveluautomaatista, riitti kun veti Club One -kortin magneettilukijassa ja vahvisti matkan ruutua painamalla.\nSitten suunnaksi m/s Star.\nBusiness Loungen hintaan kuuluvat ruoka- ja juomatarjoilu, päivän lehdet sekä langaton internet-yhteys.\nBusiness Loungen tarjontaa.\nErillisen Business Loungen tiloissa on huomattavasti rauhallisempaa matkustaa.\nMyös ostosten tekeminen olisi onnistunut omasta myyntipisteestä.\nVaikka Business Loungesta ei olisi tarvinnut lähteä matkan aikana minnekään, oli sitä kuitenkin kiva käydä laivan myymälöissä kiertelemässä.\nTallinnaan saavuttiin aikataulun mukaisesti. Tallinnassa meillä oli aikaa reilut kolme tuntia, joka riitti tällä kertaa oikein hyvin.\nTerminaaliin oli rakennettu uudet lähtöselvitystiskit.\nTerminaalissa sijatsevassa SM Outletissa myydään Silja Linen ja Tallinkin laivoilta myynnistä poistettuja vaatteita ja asusteita.\nTerminaalilta lähdimme kävelemään kohti Tallinnan vanhaakaupunkia.\nVirun portti oli saanut jouluvalaistuksen.\nRaatihuoneen joulumarkinnoille olimme mekin menossa...\nViru-katu oli saanut myös jouluvalot.\nRaatihuoneen joulumarkkinat (22.11.2013–8.1.2014) ovat perinne Tallinnassa. Tarjolla on mm. käsitöitä, villasukkia ja glögiä joululaulujen soidessa suuren joulukuusen alla.\nKoskaan aikaisemmin en ole joulumarkkinoilla Tallinnassa ollessani käynyt, komeasti oli laitettu koko tori.\nSitten olikin glögin vuoro :)\nGlögiä olisi saanut myös kojuista mukaan...\nJatkoimme kiertelyä markkinoilla vielä hetken...\nMarkkinoilla olis saanut aikaa kulumaan vaikka kuinka kauan, mutta koska aikamme Tallinnassa oli rajallinen suuntasimme takaisin keskustaan.\nVirun portin luona olevissa kukkakioskeissa oli myynnissä erilaisia joulusia kransseja ja kimppuja.\nJouluisia kransseja olisi ollut saatavilla edulliseen hintaan.\nViru keskuksessa tuli pikaisesti käytyä.\nSamoin entiseen postitaloon rakennetussa ostoskeskuksessa.\nNorde Centrumin ja Prisma Expressin kautta suuntasimme terminaaliin.\nJa koska olimme päiväristeilyllä olimme lähtöselvittäneet paluumatkan jo lähtiessämme, pääsimme kävelemään suoraan laivaan, kun laivan lastaus alkoi juuri saapuessamme satamaan.\nm/s Superstarin Business Lounge on sisustukseltaan tummempi kuin m/s Starilla.\nBusiness Loungen tarjontaa m/s Superstarilla\nRuokailun jälkeen kävin pikaisesti ostoksilla laivan myymälöissä...\n...vaikka ostoksia olisi voinut tehdä myös Business Loungessa.\nPaluumatka meni leppoisasti ja saavuimme Helsinkiin aikataulun mukaisesti.\nLähettänyt Sami Koski klo 17.25 Ei kommentteja:\nTunnisteet: Business Lounge, Päiväristeily, Star, Superstar, Tallink, Tallinna\nPäiväristeilyllä m/s Superstarilla ja m/s Silja Eu...